title: 2016 m. lapkričio 14 d. Tarybos sprendimas, kuriuo skiriami Darbuotojų judėjimo laisvės patariamojo komiteto Graikijai atstovaujantys nariai ir pakaitiniai nariai

text:
16.11.2016

               LT

               Europos Sąjungos oficialusis leidinys

               C 421/4

         TARYBOS SPRENDIMAS
   2016 m. lapkričio 14 d.
   kuriuo skiriami Darbuotojų judėjimo laisvės patariamojo komiteto Graikijai atstovaujantys nariai ir pakaitiniai nariai
   (2016/C 421/04)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2011 m. balandžio 5 d. Tarybos reglamentą (ES) Nr. 492/2011 dėl laisvo darbuotojų judėjimo Sąjungoje (1), ypač į jo 23 ir 24 straipsnius,
   atsižvelgdama į valstybių narių Vyriausybių Tarybai pateiktus kandidatų sąrašus,
   kadangi:

               (1)

               2016 m. rugsėjo 20 d. Sprendimu (2) Taryba paskyrė Darbuotojų judėjimo laisvės patariamojo komiteto narius ir pakaitinius narius laikotarpiui nuo 2016 m. rugsėjo 25 d. iki 2018 m. rugsėjo 24 d.;

               (2)

               Graikijos Vyriausybė pateikė papildomų kandidatūrų kelioms vietoms užimti,

         PRIĖMĖ ŠĮ SPRENDIMĄ:
   1 straipsnis
   Darbuotojų judėjimo laisvės patariamojo komiteto nariais ir pakaitiniais nariais laikotarpiui nuo 2016 m. rugsėjo 25 d. iki 2018 m. rugsėjo 24 d. skiriami:
   I.   VYRIAUSYBIŲ ATSTOVAI

               Šalis

               Nariai

               Pakaitiniai nariai

               Graikija

               Georgios NERANTZIS
               Panagiota STAMATIOU

               Christina LEVENTAKOU

   II.   PROFESINIŲ SĄJUNGŲ ATSTOVAI

               Šalis

               Nariai

               Pakaitiniai nariai

               Graikija

               Efthymios KATSIKAS
               Athanasios VASILOPOULOS

               Themistoklis GRIGORIADIS

   III.   DARBDAVIŲ ASOCIACIJŲ ATSTOVAI

               Šalis

               Nariai

               Pakaitiniai nariai

               Graikija

               Rena BARDANI
               Evangelia ARANITOU

               Nikolaos ZOITOS

         2 straipsnis
   Narius ir pakaitinius narius, kurių kandidatūros dar nėra pateiktos, Taryba paskirs vėliau.
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2016 m. lapkričio 14 d.

            Tarybos vardu

            Pirmininkė

         G. MATEČNÁ

      (1)  OL L 141, 2011 5 27, p. 1.

      (2)  2016 m. rugsėjo 20 d. Tarybos sprendimas, kuriuo skiriami Darbuotojų judėjimo laisvės patariamojo komiteto nariai ir pakaitiniai nariai (OL C 348, 2016 9 23, p. 3).


title: 2016 m. birželio 30 d. Europos Centrinio Banko sprendimas (ES) 2016/1162 dėl konfidencialios informacijos atskleidimo atliekant ikiteisminius tyrimus (ECB/2016/19)

text:
16.7.2016

               LT

               Europos Sąjungos oficialusis leidinys

               L 192/73

         EUROPOS CENTRINIO BANKO SPRENDIMAS (ES) 2016/1162
   2016 m. birželio 30 d.
   dėl konfidencialios informacijos atskleidimo atliekant ikiteisminius tyrimus (ECB/2016/19)
   EUROPOS CENTRINIO BANKO VALDANČIOJI TARYBA,
   atsižvelgdama į Europos centrinių bankų sistemos ir Europos Centrinio Banko statutą, ypač į jo 12 straipsnio 3 dalį,
   atsižvelgdama į 2004 m. vasario 19 d. Sprendimą ECB/2004/2 dėl Europos Centrinio Banko darbo reglamento patvirtinimo (1), ypač į jo 23 ir 23a straipsnį,
   kadangi:

               (1)

               sukūrus Bendrą priežiūros mechanizmą (BPM), Europos Centrinis Bankas (ECB) ir nacionalinės kompetentingos institucijos (NKI) gali gauti nacionalinių ikiteisminio tyrimo institucijų prašymus atskleisti konfidencialią informaciją, atsiradusią arba gautą jiems vykdant jų priežiūros uždavinius ir įsipareigojimus;

               (2)

               remiantis Europos Centrinio Banko reglamento (ES) Nr. 468/2014 (ECB/2014/17) (2) 136 straipsniu, kai ECB, vykdydamas Tarybos reglamentu (ES) Nr. 1024/2013 (3) jam pavestus uždavinius, turi priežasčių įtarti, kad galėjo būti įvykdyta nusikalstama veika, jis prašo atitinkamos NKI, vadovaujantis nacionaline teise, perduoti šį klausimą ištirti atitinkamoms institucijoms ir galimai vykdyti baudžiamąjį persekiojimą;

               (3)

               NKI ir nacionalinės ikiteisminio tyrimo institucijos, vadovaudamosi nacionaline teise, jau kurį laiką bendradarbiauja dėl galimybės susipažinti su konfidencialia informacija apie prižiūrimus subjektus arba prižiūrimas grupes, kaip nurodyta, atitinkamai, Reglamento (ES) Nr. 468/2014 (ECB/2014/17) 2 straipsnio 20 ir 21 dalyse. Tokio bendradarbiavimo ir konfidencialios informacijos atskleidimo nacionalinėms ikiteisminio tyrimo institucijoms taisyklės daugiausia nustatytos nacionalinėje teisėje. Tačiau Sąjungos teisėje esama tam tikrų nuostatų, susijusių su taisyklėmis dėl kompetentingų institucijų, įskaitant ECB, BPM kontekste turimos konfidencialios informacijos, kuri gali būti atskleista nacionalinėms ikiteisminio tyrimo institucijoms jų prašymu. Šios Sąjungos teisės nuostatos nustato, pavyzdžiui, lojalaus bendradarbiavimo principą, geranoriško bendradarbiavimo principą ir pareigą keistis informacija BPM kontekste, pareigą saugoti asmens duomenis ir profesinę paslaptį;

               (4)

               be to, kad tokios taisyklės, taikomos konfidencialiai informacijai, susijusiai su Reglamentu (ES) Nr. 1024/2013 ECB pavestais uždaviniais, įskaitant NKI turimą informaciją, kai ji padeda ECB vykdyti savo uždavinius pagal šį reglamentą, tokios taisyklės gali iš tikrųjų būti taikomos taip pat konfidencialios informacijos apie pinigų politiką ir kitus su ECBS/Eurosistema susijusius uždavinius atskleidimui;

               (5)

               ECB turėtų išlaikyti savo profesinės paslapties pareigą bei pareigą užtikrinti savo veikimą ir nepriklausomumą. Be to, ECB turėtų ir toliau paisyti viešojo intereso ir tam tikrų privačiųjų interesų, dėl to nepateikdamas tam tikrų dokumentų arba informacijos, kai toks atskleidimas pakenktų tiems interesams. Tačiau šios pareigos neturi reikšti absoliutaus draudimo ECB atskleisti su profesine paslaptimi susijusią konfidencialią informaciją nacionalinėms ikiteisminio tyrimo institucijoms;

               (6)

               Sąjungos teisė numato, kad tam tikros informacijos arba dokumentų konfidencialumas, įskaitant asmens duomenis, turi būti apsaugotas, ir, atsižvelgiant į tam tikras išimtis, draudžia atskleisti konfidencialią informaciją arba dokumentus trečiosioms šalims. Tiksliau, remiantis Europos Parlamento ir Tarybos direktyvos 2013/36/ES (4) profesinės paslapties taisyklėmis, „kompetentingose valdžios institucijose dirbantys ar dirbę asmenys ir kompetentingų valdžios institucijų vardu dirbantys auditoriai ar ekspertai“ savo pareigų atlikimo metu gautą konfidencialią informaciją gali atskleisti tik santraukos arba apibendrinta forma, iš kurios nebūtų įmanoma nustatyti konkrečių kredito įstaigų, išskyrus baudžiamojoje teisėje numatytus atvejus;

               (7)

               pagal Europos centrinių bankų sistemos ir Europos Centrinio Banko statuto 37 straipsnio 2 dalį asmenims, turintiems galimybę naudotis duomenimis, kuriems taikomi Sąjungos teisės aktuose numatyti reikalavimai saugoti paslaptį, turėtų būti taikomi tie teisės aktai;

               (8)

               Sąjungos teisėje dar nenustatyta ECB, NKI arba nacionalinių centrinių bankų (NCB) iš nacionalinių ikiteisminio tyrimo institucijų gautų užklausų dėl konfidencialios informacijos, susijusios su Reglamentu (ES) Nr. 1024/2013 ECB pavestais uždaviniais, įskaitant NKI arba NCB turimą informaciją, kai jie padeda ECB vykdyti jo uždavinius pagal Reglamentą (ES) Nr. 1024/2013, arba susijusios su pinigų politika ir kitais su ECBS/Eurosistema susijusiais uždaviniais, tvarkymo procedūrų sistema. Tačiau tokioms užklausoms taikomos nacionalinės procedūrų taisyklės turėtų būti suderintos su bendraisiais Sąjungos principais, ypač su lojalaus bendradarbiavimo principu, geranoriško bendradarbiavimo principu ir pareiga keistis informacija, kaip numatyta Reglamento (ES) 1024/2013 6 straipsnyje. Šiuo atžvilgiu, vadovaudamasis Sąjungos teise, ECB pritartų dėl to, kad su juo būtų konsultuojamasi dėl NKI arba NCB iš nacionalinių ikiteisminio tyrimo institucijų gautų užklausų dėl konfidencialios informacijos, susijusios su Reglamentu (ES) Nr. 1024/2013 ECB pavestais uždaviniais, įskaitant NKI arba NCB turimą informaciją, kai jie padeda ECB vykdyti jo uždavinius pagal Reglamentą (ES) Nr. 1024/2013, arba susijusios su pinigų politika ir kitais su ECBS/Eurosistema susijusiais uždaviniais, arba apie jas atitinkamai pranešama;

               (9)

               šis sprendimas neturėtų būti taikomas užklausoms gauti informaciją apie darbo santykiais su ECB susijusius arba tiesiogiai ar netiesiogiai dalyvaujančius sutartiniuose santykiuose su ECB dėl darbų vykdymo, prekių tiekimo ir paslaugų teikimo asmenis;

               (10)

               todėl šiame sprendime turėtų būti nustatytos ECB taikomos taisyklės dėl konfidencialios informacijos, susijusios su Reglamentu (ES) Nr. 1024/2013 ECB pavestais uždaviniais, arba susijusios su pinigų politika ir kitais su ECBS/Eurosistema susijusiais uždaviniais, kurią NKI ir NCB atskleidžia nacionalinei ikiteisminio tyrimo institucijai, bei susijusi procedūrų sistema;

               (11)

               ECB atitikties užtikrinimo funkcijos ir valdymo tarnyba veikia kaip ECB koordinatorius dėl užklausų gauti dokumentus, kuriems taikomas šis sprendimas,

         PRIĖMĖ ŠĮ SPRENDIMĄ:
   1 straipsnis
   Sąvokų apibrėžtys
   Šiame sprendime taikomos šios apibrėžtys:
   a)   konfidenciali informacija– bet kokia konfidenciali informacija, įskaitant informaciją, kuriai taikomos duomenų apsaugos taisyklės, profesinės paslapties pareiga, profesinės paslapties taisyklės, nustatytos Direktyvoje 2013/36/ES, arba dokumentai, pagal ECB konfidencialumo režimą klasifikuojami kaip ECB-CONFIDENTIAL arba ECB-SECRET, išskyrus bet kokią informaciją apie darbo santykiais su ECB susijusius arba tiesiogiai ar netiesiogiai dalyvaujančius sutartiniuose santykiuose su ECB dėl darbų vykdymo, prekių tiekimo ir paslaugų teikimo asmenis;
   b)   nacionalinė ikiteisminio tyrimo institucija– nacionalinė institucija, kurios kompetencija susijusi su baudžiamąja teise;
   c)   nacionalinė kompetentinga institucija (NKI)– vartojama kaip apibrėžta Reglamento (ES) Nr. 1024/2013 2 straipsnio 2 dalyje. Ši apibrėžtis nedaro poveikio nacionalinėje teisėje įtvirtintai tvarkai, pagal kurią tam tikri priežiūros uždaviniai pavedami NCB, kuris nepaskirtas kaip NKI. Šiame sprendime nuoroda į NKI tokiu atveju taip pat yra taikoma NCB dėl priežiūros uždavinių, kurie jam paskiriami pagal nacionalinę teisę.
   2 straipsnis
   Iš nacionalinių ikiteisminio tyrimo institucijų ECB gautos užklausos
   1.   ECB, nacionalinei ikiteisminio tyrimo institucijai pateikus užklausą, gali teikti jo turimą konfidencialią informaciją, susijusią su Reglamentu (ES) Nr. 1024/2013 ECB pavestais uždaviniais arba susijusią su pinigų politika ar kitais su ECBS/Eurosistema susijusiais uždaviniais, NKI arba NCB, kad ji būtų atskleista atitinkamai nacionalinei institucijai esant toliau nurodytoms sąlygoms:

               a)

               atitinkama NKI arba NCB, atsakydami į tokią užklausą, įsipareigoja veikti ECB vardu;

               b)

               i) pagal Sąjungos arba nacionalinę teisę aiškiai nustatyta pareiga atskleisti tokią informaciją nacionalinei ikiteisminio tyrimo institucijai arba ii) susijusi teisės sistema leidžia atskleisti konfidencialią informaciją ir nėra svarbesnių priežasčių atsisakyti atskleisti tokią informaciją, susijusių su būtinybe apsaugoti Sąjungos interesus arba išvengti bet kokio ECB veikimo ir nepriklausomumo sutrikdymo, ypač siekiant išvengti, kad būtų trukdoma jam įvykdyti savo uždavinius;

               c)

               atitinkama NKI arba s NCB įsipareigoja paprašyti, kad užklausą pateikusi nacionalinė ikiteisminio tyrimo institucija užtikrintų, kad pateikta konfidenciali informacija nebus viešai atskleista.

         2.   1 dalis nepažeidžia jokių specialių Sąjungos arba nacionalinės teisės, susijusios su tokios konfidencialios informacijos atskleidimu, nuostatų.
   3 straipsnis
   Iš nacionalinių ikiteisminio tyrimo institucijų NKI arba NCB gautos užklausos
   1.   ECB prašo, kad NKI ir NCB, gavę užklausą iš nacionalinės ikiteisminio tyrimo institucijos dėl konfidencialios informacijos, susijusios su Reglamentu (ES) Nr. 1024/2013 ECB pavestais uždaviniais, arba susijusios su pinigų politika ar kitais su ECBS/Eurosistema susijusiais uždaviniais, atskleidimo, sutiktų konsultuotis su ECB dėl atsakymo į užklausą, kai tai įmanoma, neatsižvelgiant į tai, ar ECB, ar NKI, ar susijęs NCB turi reikiamą informaciją. ECB pataria, ar tokia informacija gali būti atskleista ir, prireikus, ar yra svarbesnių priežasčių, susijusių su poreikiu apsaugoti Sąjungos interesus arba išvengti bet kokio ECB veikimo ir nepriklausomumo konflikto, kad būtų atsisakyta atskleisti tokią konfidencialią informaciją. ECB pataria NKI arba NCB, jei su juo konsultuojamasi laiku prieš NKI arba NCB priimant galutinį sprendimą ir pateikiant galutinį atsakymą dėl užklausos.
   2.   ECB prašo, kad NKI sutiktų laiku informuoti ECB ir bet kuriuo atveju prieš pateikdama galutinį atsakymą dėl iš nacionalinių ikiteisminio tyrimo institucijų gautų užklausų atskleisti konfidencialią informaciją apie mažiau svarbias kredito įstaigas, kurių priežiūrą atitinkama NKI atlieka tiesiogiai, vykdydama savo priežiūros įsipareigojimus pagal Reglamentą (ES) Nr. 1024/2013, kai ši NKI mano, kad prašoma informacija yra svarbi arba, kad jos atskleidimas gali neigiamai paveikti BPM reputaciją. ECB, dėdamas visas pastangas, pateikia savo atsakymą iki atitinkamos NKI nustatyto termino, jei jis protingas, objektyviai pagrįstas ir pasibaigia prieš NKI priimant galutinį sprendimą ir pateikiant galutinį atsakymą nacionalinei ikiteisminio tyrimo institucijai.
   3.   ECB prašo, kad NKI ir NCB sutiktų reguliariai pranešti jam apie visas nacionalinių ikiteisminio tyrimo institucijų užklausas, dėl kurių jie nesikonsultavo pagal 1 dalį arba neinformavo pagal 2 dalį dėl nuo jų nepriklausančių priežasčių, bei, jei įmanoma, apie informaciją, kurią jie atskleidė dėl šių užklausų.
   4 straipsnis
   Įsigaliojimas
   Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Priimta Frankfurte prie Maino 2016 m. birželio 30 d.

            ECB Pirmininkas

         Mario DRAGHI

      (1)  OL L 80, 2004 3 18, p. 33.

      (2)  2014 m. balandžio 16 d. Europos Centrinio Banko reglamentas (ES) Nr. 468/2014, kuriuo sukuriama Europos Centrinio Banko, nacionalinių kompetentingų institucijų ir nacionalinių paskirtųjų institucijų bendradarbiavimo Bendrame priežiūros mechanizme struktūra (BPM pagrindų reglamentas) (ECB/2014/17) (OL L 141, 2014 5 14, p. 1).

      (3)  2013 m. spalio 15 d. Tarybos reglamentas (ES) Nr. 1024/2013, kuriuo Europos Centriniam Bankui pavedami specialūs uždaviniai, susiję su rizikos ribojimu pagrįstos kredito įstaigų priežiūros politika (OL L 287, 2013 10 29, p. 63).

      (4)  2013 m. birželio 26 d. Europos Parlamento ir Tarybos direktyva 2013/36/ES dėl galimybės verstis kredito įstaigų veikla ir dėl riziką ribojančios kredito įstaigų ir investicinių įmonių priežiūros, kuria iš dalies keičiama Direktyva 2002/87/EB ir panaikinamos direktyvos 2006/48/EB bei 2006/49/EB (OL L 176, 2013 6 27, p. 338).


title: 2004 m. gruodžio 22 d. Tarybos sprendimas 2004/901/BUSP, iš dalies keičiantis Sprendimą 1999/730/BUSP, įgyvendinantį Bendruosius veiksmus 1999/34/BUSP, dėl Europos Sąjungos indėlio į kovą su mažų ginklų ir lengvųjų ginklų destabilizuojančiu kaupimu ir plitimu Kambodžoje

text:
24.12.2004

               LT

               Europos Sąjungos oficialusis leidinys

               L 379/111

      TARYBOS SPRENDIMAS 2004/901/BUSP
   2004 m. gruodžio 22 d.
   iš dalies keičiantis Sprendimą 1999/730/BUSP, įgyvendinantį Bendruosius veiksmus 1999/34/BUSP, dėl Europos Sąjungos indėlio į kovą su mažų ginklų ir lengvųjų ginklų destabilizuojančiu kaupimu ir plitimu Kambodžoje
   EUROPOS SĄJUNGOS TARYBA,
   atsižvelgdama į 1998 m. gruodžio 17 d. Tarybos bendruosius veiksmus 1999/34/BUSP dėl Europos Sąjungos indėlio į kovą su mažų ginklų ir lengvųjų ginklų destabilizuojančiu kaupimu ir plitimu (1), ypač į jų 6 straipsnį, siejant su Europos Sąjungos sutarties 23 straipsnio 2 dalimi,
   kadangi:

               (1)

               1999 m. lapkričio 15 d. Taryba priėmė Sprendimą 1999/730/BUSP (2) dėl Europos Sąjungos indėlio į kovą su mažų ginklų ir lengvųjų ginklų destabilizuojančiu kaupimu ir plitimu Kambodžoje, įgyvendinantį Bendruosius veiksmus 1999/34/BUSP.

               (2)

               2004 m. lapkričio 22 d. Taryba priėmė Sprendimą 2004/792/BUSP (3), pratęsiantį Sprendimą 1999/730/BUSP iki 2005 m. lapkričio 15 d.

               (3)

               Siekiant įgyvendinti projektus, kuriems taikomas Sprendimas 1999/730/BUSP, atitinkamam 2005 m. laikotarpiui turėtų būti patikslinti Projektų vadovo įgaliojimai,

         NUSPRENDĖ:
   1 straipsnis
   Sprendimo 1999/730/BUSP priedas pakeičiamas šio sprendimo priedu.
   2 straipsnis
   Šis sprendimas įsigalioja jo priėmimo dieną.
   3 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2004 m. gruodžio 22 d.

            Tarybos vardu

            Pirmininkas

         C. VEERMAN

      (1)  OL L 9, 1999 1 15, p. 1.

      (2)  OL L 294, 1999 11 16, p. 5.

      (3)  OL L 348, 2004 11 24, p. 47.

      PRIEDAS
      PROJEKTŲ VADOVO ĮGALIOJIMAI (2005)

                  1.

                  Pagal 1 straipsnio c punktą Projektų vadovas, bendradarbiaudamas su Kambodžos ginkluotosiomis pajėgomis, tęs darbą, susijusį su ginklų atsargų apskaita, valdymu ir saugumu bei šios srities politikos, gairių ir praktikos plėtote. Šiuo tikslu Projektų vadovas stebės anksčiau 1 karinėje apygardoje (Stung Treng), 2 karininėje apygardoje (Kampong Cham), 3 karinėje apygardoje (Kampong Speu), 4 karinėje apygardoje (Siem Reap) ir 5 karinėje apygardoje (Battambang) įgyvendintus projektus. Glaudžiai bendradarbiaudamas su Nacionalinės gynybos ministerija, jis apibrėš ir įgyvendins tolesnį Karališkosios žandarmerijos ginklų saugojimo ir registravimo visose dvidešimt keturiose provincijose projektą. Tai apims vidutinės trukmės bei trumpam saugojimui skirtų patalpų statybą, atitinkamo visų lygių personalo mokymą ir visų ginklų registravimą centralizuotoje kompiuterinėje Gynybos ministerijos duomenų bazėje. Projektų vadovas tokiomis pačiomis sąlygomis parengs panašų projektą specialiajai karinei Phnom Penh apygardai ir toliau tęs mokymą, sistemų plėtrą ir ginklų registravimą nacionaliniu lygiu. Įgyvendinami projektai, pasitelkus reikiamų ekspertų pagalbą, turi apimti paramą Vyriausybės programai dėl didesnių ir mažesnių viešųjų ceremonijų, skirtų sunaikinti perteklinius kariuomenės ginklus, tam tikrais atvejais – surinktus ginklus bei perteklinius ginklus, kuriuos vis dar gali turėti kariuomenė ir policijos bei saugumo pajėgos.

                  2.

                  Projektų vadovas, kiek įmanoma, stebės veiksmus, kurie anksčiau buvo įgyvendinti vykdant ES ASAC programą, įskaitant Ginklų įstatymo projekto priėmimo Nacionalinėje Asamblėjoje procesą ir vėliau – jo įgyvendinimą, paramą Vyriausybės programai, kurios paskirtis – surinkti slepiamus ir neteisėtai laikomus ginklus, ir bendruomenių ginklų saugumo tarybų narių mokymą bei visuomenės švietimą ginklų saugumo klausimais. Prireikus Projektų vadovas toliau teiks konsultacijas – ir kai įmanoma paramą – Vyriausybei, tarptautinėms organizacijoms ir vietos nevyriausybinėms organizacijoms ginklų saugumo ir ES ASAC dabartinės ir ankstesnės veiklos klausimais.

                  3.

                  Projektų vadovas užtikrins, kad būtų nustatytos atitinkamos procedūros veiksmingam veiklos stebėjimui ir vertinimui. Šiuo tikslu jis sieks visiško bendradarbiavimo su Kambodžos Vyriausybe, policija ir saugumo pajėgomis.

                  4.

                  Projektų vadovas skatins kitus donorus ir jiems padės remti pastangas mažinti ir kontroliuoti mažų ginklų ir lengvųjų ginklų skaičių bei bus pasiruošęs atitinkamais atvejais pagal jam suteiktus įgaliojimus vykdyti tokius projektus su kitais donorais. Turint omenyje Europos Sąjungos pirmaujančią poziciją šioje srityje, Projektų vadovas užtikrins, kad jis pats vaidins pagrindinį vaidmenį tarptautiniu mastu ir atitinkamai prisidės prie kitų donorų remiamų projektų valdymo.

                  5.

                  Projektų vadovas iki 2006 m. birželio pabaigos parengs darbo, susijusio su Kambodžos ginkluotųjų pajėgų ginklų atsargų apskaita, valdymu ir saugumu, užbaigimo planus ir netrukus po to – Europos Sąjungos paramos projekto, skirto mažinti bei kontroliuoti mažų ginklų ir lengvųjų ginklų skaičių Kambodžoje, užbaigimo planus.


title: Tarybos sprendimas kuriuo priimama Tarybos pozicija dėl 2015 finansinių metų Europos Sąjungos taisomojo biudžeto Nr. 5 projekto

text:
24.6.2015

               LT

               Europos Sąjungos oficialusis leidinys

               C 207/6

         TARYBOS SPRENDIMAS
   kuriuo priimama Tarybos pozicija dėl 2015 finansinių metų Europos Sąjungos taisomojo biudžeto Nr. 5 projekto
   (2015/C 207/06)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 314 straipsnį, kartu su Europos atominės energijos bendrijos steigimo sutartimi, ypač jos 106a straipsniu,
   atsižvelgdama į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (1), ypač į jo 41 straipsnį,
   kadangi:

         NUSPRENDĖ:
   Vienintelis straipsnis
   Tarybos pozicija dėl 2015 finansinių metų Europos Sąjungos taisomojo biudžeto Nr. 5 projekto priimta 2015 m. birželio 19 d.
   Visą tekstą galima rasti Tarybos interneto svetainėje (http://www.consilium.europa.eu/) arba iš jos atsisiųsti.

      Priimta Liuksemburge 2015 m. birželio 19 d.

            Tarybos vardu

            Pirmininkas

         J. REIRS

      (1)  OL L 298, 2012 10 26, p. 1.

      (2)  OL L 69, 2015 3 13, p. 1.


title: 2017 m. kovo 27 d. Tarybos sprendimas (ES) 2017/715 dėl pozicijos, kurios Europos Sąjungos vardu turi būti laikomasi EEE jungtiniame komitete dėl EEE susitarimo II priedo (Techniniai reglamentai, standartai, bandymai ir sertifikavimas) ir XVII priedo (Intelektinė nuosavybė) dalinio pakeitimo (Pediatrijos reglamentas)

text:
21.4.2017

                  LT

                  Europos Sąjungos oficialusis leidinys

                  L 105/15

            TARYBOS SPRENDIMAS (ES) 2017/715
      2017 m. kovo 27 d.
      dėl pozicijos, kurios Europos Sąjungos vardu turi būti laikomasi EEE jungtiniame komitete dėl EEE susitarimo II priedo (Techniniai reglamentai, standartai, bandymai ir sertifikavimas) ir XVII priedo (Intelektinė nuosavybė) dalinio pakeitimo (Pediatrijos reglamentas)
      EUROPOS SĄJUNGOS TARYBA,
      atsižvelgdama į Sutartį dėl Europos Sąjungos veikimo, ypač į jos 114 straipsnį kartu su 218 straipsnio 9 dalimi,
      atsižvelgdama į 1994 m. lapkričio 28 d. Tarybos reglamentą (EB) Nr. 2894/94 dėl Europos ekonominės erdvės susitarimo įgyvendinimo tvarkos (1), ypač į jo 1 straipsnio 3 dalį,
      atsižvelgdama į Europos Komisijos pasiūlymą,
      kadangi:

                  (1)

                  Europos ekonominės erdvės susitarimas (2) (toliau – EEE susitarimas) įsigaliojo 1994 m. sausio 1 d.;

                  (2)

                  pagal EEE susitarimo 98 straipsnį EEE jungtinis komitetas gali nuspręsti iš dalies pakeisti, be kita ko, EEE susitarimo II priedą (Techniniai reglamentai, standartai, bandymai ir sertifikavimas) ir XVII priedą (Intelektinė nuosavybė);

                  (3)

                  į EEE susitarimą turi būti įtrauktas Europos Parlamento ir Tarybos reglamentas (EB) Nr. 1901/2006 (3);

                  (4)

                  į EEE susitarimą turi būti įtrauktas Europos Parlamento ir Tarybos reglamentas (EB) Nr. 1902/2006 (4);

                  (5)

                  į EEE susitarimą turi būti įtrauktas Europos Parlamento ir Tarybos reglamentas (EB) Nr. 469/2009 (5);

                  (6)

                  į EEE susitarimą turi būti įtrauktas Komisijos reglamentas (ES) Nr. 488/2012 (6);

                  (7)

                  Reglamentu (EB) Nr. 469/2009 panaikinamas į EEE susitarimą įtrauktas Tarybos reglamentas (EEB) Nr. 1768/92 (7), todėl jis turi būti išbrauktas iš EEE susitarimo;

                  (8)

                  Komisijos reglamente (EB) Nr. 658/2007 (8) nustatytos taisyklės, susijusios su piniginių nuobaudų taikymu pagal Reglamentą (EB) Nr. 726/2004 suteiktų rinkodaros leidimų turėtojams. Kai Komisija suteikia rinkodaros leidimą, ELPA valstybės tuo pačiu metu per 30 dienų nuo leidimo suteikimo turėtų priimti atitinkamus sprendimus. Atsižvelgiant į ypatingas aplinkybes, t. y. į tai, kad rinkodaros leidimus suteikia Komisija, pažeidimai turi įtakos Sąjungai ir jos interesams, ir į sudėtingas techninio pobūdžio pažeidimo procedūras, ELPA priežiūros institucija, prieš priimdama sprendimą taikyti pinigines nuobaudas ELPA valstybėje įsisteigusiems rinkodaros leidimo turėtojams, turėtų glaudžiai bendradarbiauti su Komisija ir laukti Komisijos įvertinimo bei pasiūlymo dėl veiksmų;

                  (9)

                  todėl EEE susitarimo II priedą (Techniniai reglamentai, standartai, bandymai ir sertifikavimas) ir XVII priedą (Intelektinė nuosavybė) reikėtų atitinkamai iš dalies pakeisti;

                  (10)

                  todėl Sąjungos pozicija EEE jungtiniame komitete turėtų būti grindžiama pridedamu sprendimo projektu,

            PRIĖMĖ ŠĮ SPRENDIMĄ:
      1 straipsnis
      Pozicija, kurios Sąjungos vardu turi būti laikomasi EEE jungtiniame komitete dėl siūlomo EEE susitarimo II priedo (Techniniai reglamentai, standartai, bandymai ir sertifikavimas) ir XVII priedo (Intelektinė nuosavybė) dalinio pakeitimo, grindžiama EEE jungtinio komiteto sprendimo projektu, pridedamu prie šio sprendimo.
      2 straipsnis
      Šis sprendimas įsigalioja jo priėmimo dieną.

         Priimta Briuselyje 2017 m. kovo 27 d.

               Tarybos vardu

               Pirmininkas

            C. ABELA

         (1)  OL L 305, 1994 11 30, p. 6.

         (2)  OL L 1, 1994 1 3, p. 3.

         (3)  2006 m. gruodžio 12 d. Europos Parlamento ir Tarybos reglamentas (EB) Nr. 1901/2006 dėl pediatrijoje vartojamų vaistinių preparatų, iš dalies keičiantis Reglamentą (EEB) Nr. 1768/92, Direktyvą 2001/20/EB, Direktyvą 2001/83/EB ir Reglamentą (EB) Nr. 726/2004 (OL L 378, 2006 12 27, p. 1).

         (4)  2006 m. gruodžio 20 d. Europos Parlamento ir Tarybos reglamentas (EB) Nr. 1902/2006, iš dalies keičiantis Reglamentą (EB) Nr. 1901/2006 dėl pediatrijoje vartojamų vaistinių preparatų (OL L 378, 2006 12 27, p. 20).

         (5)  2009 m. gegužės 6 d. Europos Parlamento ir Tarybos reglamentas (EB) Nr. 469/2009 dėl medicinos produktų papildomos apsaugos liudijimo (OL L 152, 2009 6 16, p. 1).

         (6)  2012 m. birželio 8 d. Komisijos reglamentas (ES) Nr. 488/2012, kuriuo iš dalies keičiamas Komisijos reglamentas (EB) Nr. 658/2007 dėl finansinių nuobaudų už tam tikrų įsipareigojimų, susijusių su leidimu prekiauti, suteiktu pagal Europos Parlamento ir Tarybos reglamentą (EB) Nr. 726/2004, pažeidimą (OL L 150, 2012 6 9, p. 68).

         (7)  OL L 182, 1992 7 2, p. 1.

         (8)  2007 m. birželio 14 d. Komisijos reglamentas (EB) Nr. 658/2007 dėl finansinių nuobaudų už tam tikrų įsipareigojimų, susijusių su leidimu prekiauti, suteiktu pagal Europos Parlamento ir Tarybos reglamentą (EB) Nr. 726/2004, pažeidimą (OL L 155, 2007 6 15, p. 10).

         PROJEKTAS
         EEE JUNGTINIO KOMITETO SPRENDIMAS Nr. …/2017
         … m. … … d.
         kuriuo iš dalies keičiamas EEE susitarimo II priedas (Techniniai reglamentai, standartai, bandymai ir sertifikavimas) ir XVII priedas (Intelektinė nuosavybė)
         EEE JUNGTINIS KOMITETAS,
         atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
         kadangi:

                     (1)

                     į EEE susitarimą turi būti įtrauktas 2006 m. gruodžio 12 d. Europos Parlamento ir Tarybos reglamentas (EB) Nr. 1901/2006 dėl pediatrijoje vartojamų vaistinių preparatų, iš dalies keičiantis Reglamentą (EEB) Nr. 1768/92, Direktyvą 2001/20/EB, Direktyvą 2001/83/EB ir Reglamentą (EB) Nr. 726/2004 (1);

                     (2)

                     į EEE susitarimą turi būti įtrauktas 2006 m. gruodžio 20 d. Europos Parlamento ir Tarybos reglamentas (EB) Nr. 1902/2006, iš dalies keičiantis Reglamentą 1901/2006 dėl pediatrijoje vartojamų vaistinių preparatų (2);

                     (3)

                     į EEE susitarimą turi būti įtrauktas 2009 m. gegužės 6 d. Europos Parlamento ir Tarybos reglamentas (EB) Nr. 469/2009 dėl medicinos produktų papildomos apsaugos liudijimo (kodifikuota redakcija) (3);

                     (4)

                     į EEE susitarimą turi būti įtrauktas 2012 m. birželio 8 d. Komisijos reglamentas (ES) Nr. 488/2012, kuriuo iš dalies keičiamas Komisijos reglamentas (EB) Nr. 658/2007 dėl finansinių nuobaudų už tam tikrų įsipareigojimų, susijusių su leidimu prekiauti, suteiktu pagal Europos Parlamento ir Tarybos reglamentą (EB) Nr. 726/2004, pažeidimą (4), su pataisymais, padarytais OL L 338, 2012 12 12, p. 44;

                     (5)

                     Reglamentu (EB) Nr. 469/2009 panaikinamas į EEE susitarimą įtrauktas Tarybos reglamentas (EEB) Nr. 1768/92 (5), todėl jis turi būti išbrauktas iš EEE susitarimo;

                     (6)

                     Komisijos reglamente (EB) Nr. 658/2007 nustatytos taisyklės, susijusios su piniginių nuobaudų taikymu pagal Reglamentą (EB) Nr. 726/2004 suteiktų rinkodaros leidimų turėtojams. Kai Komisija suteikia rinkodaros leidimą, ELPA valstybės tuo pačiu metu per 30 dienų nuo leidimo suteikimo turėtų priimti atitinkamus sprendimus. Atsižvelgiant į ypatingas aplinkybes, t. y. į tai, kad rinkodaros leidimus suteikia Komisija, pažeidimai turi įtakos Sąjungai ir jos interesams, ir į sudėtingas techninio pobūdžio pažeidimo procedūras, ELPA priežiūros institucija, prieš priimdama sprendimą dėl piniginių nuobaudų ELPA valstybėje įsisteigusiems rinkodaros leidimo turėtojams, turėtų glaudžiai bendradarbiauti su Komisija ir laukti Komisijos įvertinimo bei pasiūlymo dėl veiksmų;

                     (7)

                     todėl EEE susitarimo II ir XVII priedai turėtų būti atitinkamai iš dalies pakeisti,

               PRIĖMĖ ŠĮ SPRENDIMĄ:
         1 straipsnis
         EEE susitarimo II priedo XIII skyrius iš dalies keičiamas taip:

                     1.

                     Įžanginės dalies 13 pastraipoje po žodžių „Retųjų vaistų komitetas (RVK)“ įterpiamas šis tekstas:
                     „, Pediatrijos komitetas“.

                     2.

                     15q punktas (Europos Parlamento ir Tarybos direktyva 2001/83/EB) ir 15zb punktas (Europos Parlamento ir Tarybos reglamentas (EB) Nr. 726/2004) papildomi šia įtrauka:

                                 „—

                                    32006 R 1901: 2006 m. gruodžio 12 d. Europos Parlamento ir Tarybos reglamentas (EB) Nr. 1901/2006 (OL L 378, 2006 12 27, p. 1).“

                     3.

                     15zb punkto (Europos Parlamento ir Tarybos reglamentas (ES) Nr. 726/2004) adaptacijos tekstas pakeičiamas taip:
                     „Tais atvejais, kai rinkodaros leidimo turėtojas yra įsisteigęs ELPA valstybėje, Europos Komisijos įgaliojimus, susijusius su 84 straipsnio 3 dalyje numatyta pažeidimo nagrinėjimo procedūra, įskaitant įgaliojimus taikyti pinigines nuobaudas rinkodaros leidimų turėtojams, vykdo ELPA priežiūros institucija, glaudžiai bendradarbiaudama su Komisija. Prieš ELPA priežiūros institucijai priimant sprendimą dėl piniginių nuobaudų, Komisija pateikia jai savo įvertinimą ir pasiūlymą dėl veiksmų.“

                     4.

                     15zj punktas (Komisijos reglamentas (EB) Nr. 658/2007) pakeičiamas taip:
                     „32007 R 0658: 2007 m. birželio 14 d. Komisijos reglamentas (EB) Nr. 658/2007 dėl finansinių nuobaudų už tam tikrų įsipareigojimų, susijusių su leidimu prekiauti, suteiktu pagal Europos Parlamento ir Tarybos reglamentą (EB) Nr. 726/2004, pažeidimą (OL L 155, 2007 6 15, p. 10) su pakeitimais, padarytais:

                                 —

                                    32012 R 0488: 2012 m. birželio 8 d. Komisijos reglamentu (ES) Nr. 488/2012 (OL L 150, 2012 6 9, p. 68) su pataisymais, padarytais OL L 338, 2012 12 12, p. 44.

                           Šiame susitarime reglamento nuostatos pritaikomos taip:
                     Tais atvejais, kai rinkodaros leidimo turėtojas yra įsisteigęs ELPA valstybėje, Europos Komisijos įgaliojimus, susijusius su pažeidimo nagrinėjimo procedūra, įskaitant įgaliojimus taikyti pinigines nuobaudas rinkodaros leidimų turėtojams, vykdo ELPA priežiūros institucija, glaudžiai bendradarbiaudama su Komisija. Prieš ELPA priežiūros institucijai priimant sprendimą dėl piniginių nuobaudų, Komisija pateikia jai savo įvertinimą ir pasiūlymą dėl veiksmų.“

                     5.

                     Po 15zo punkto (Komisijos įgyvendinimo reglamentas (ES) Nr. 198/2013) įterpiamas šis punktas:

                                 „15zp.

                                    32006 R 1901: 2006 m. gruodžio 12 d. Europos Parlamento ir Tarybos reglamentas (EB) Nr. 1901/2006 dėl pediatrijoje vartojamų vaistinių preparatų, iš dalies keičiantis Reglamentą (EEB) Nr. 1768/92, Direktyvą 2001/20/EB, Direktyvą 2001/83/EB ir Reglamentą (EB) Nr. 726/2004 (OL L 378, 2006 12 27, p. 1), su pakeitimais, padarytais:

                                             —

                                                32006 R 1902: 2006 m. gruodžio 20 d. Europos Parlamento ir Tarybos reglamentu (EB) Nr. 1902/2006 (OL L 378, 2006 12 27, p. 20).

                           Šiame susitarime reglamento nuostatos pritaikomos taip:

                                 a)

                                 36 straipsnio 3 dalies taikymas nepriklauso nuo leidimo prekiauti vaistiniu preparatu Lichtenšteine.

                                 b)

                                 Tais atvejais, kai rinkodaros leidimo turėtojas yra įsisteigęs ELPA valstybėje, Europos Komisijos įgaliojimus, susijusius su 49 straipsnio 3 dalyje numatyta pažeidimo nagrinėjimo procedūra, įskaitant įgaliojimus taikyti pinigines nuobaudas rinkodaros leidimų turėtojams, vykdo ELPA priežiūros institucija, glaudžiai bendradarbiaudama su Komisija. Prieš ELPA priežiūros institucijai priimant sprendimą dėl piniginių nuobaudų, Komisija pateikia jai savo įvertinimą ir pasiūlymą dėl veiksmų.“

               2 straipsnis
         EEE susitarimo XVII priedo 6 punktas (Tarybos reglamentas (EEB) Nr. 1768/92) pakeičiamas taip:
         „32009 R 0469: 2009 m. gegužės 6 d. Europos Parlamento ir Tarybos reglamentas (EB) Nr. 469/2009 dėl medicinos produktų papildomos apsaugos liudijimo (kodifikuota redakcija) (OL L 152, 2009 6 16, p. 1).
         Šiame susitarime reglamento nuostatos pritaikomos taip:

                     a)

                     7 straipsnis papildomas šiomis dalimis:
                     „6.   5 dalis ELPA valstybėms netaikoma.
                     7.   Nepaisant 4 dalies, penkerius metus po Reglamento (EB) Nr. 1901/2006 įsigaliojimo atitinkamoje ELPA valstybėje paraiška pratęsti jau išduoto liudijimo galiojimo terminą pateikiama ne vėliau kaip likus šešiems mėnesiams iki liudijimo galiojimo pabaigos.“;

                     b)

                     21 straipsnis papildomas šiomis dalimis:
                     „3.   Paraiška pratęsti jau išduoto liudijimo galiojimą gali būti priimta ELPA valstybėje, tik jei liudijimo galiojimas baigiasi likus mažiau nei 6 mėnesiams iki Reglamento (EB) Nr. 1901/2006 įsigaliojimo atitinkamoje ELPA valstybėje. Jei liudijimo galiojimas baigiasi iki Reglamento (EB) Nr. 1901/2006 įsigaliojimo atitinkamoje ELPA valstybėje, pratęsimas įsigalioja tik po tos dienos, kai reglamentas įsigalioja atitinkamoje ELPA valstybėje ir paskelbiama paraiška dėl pratęsimo. Tačiau apskaičiuojant pratęsimo trukmę taikoma 13 straipsnio 3 dalis.
                     4.   Nepaisant 7 straipsnio 7 dalies, tais atvejais, kai liudijimas nustoja galioti praėjus mažiau kaip septyniems mėnesiams po Reglamento (EB) Nr. 1901/2006 įsigaliojimo atitinkamoje ELPA valstybėje, paraiška pratęsti liudijimo galiojimą pateikiama ne vėliau kaip per vieną mėnesį nuo tokio įsigaliojimo atitinkamoje ELPA valstybėje. Tokiais atvejais pratęsimas įsigalioja tik po tos dienos, kai paskelbiama paraiška dėl pratęsimo. Tačiau apskaičiuojant pratęsimo trukmę taikoma 13 straipsnio 3 dalis.
                     5.   Pagal 3 ir 4 dalis pateikta paraiška pratęsti liudijimo galiojimą netrukdo trečiosioms šalims, kurios nuo liudijimo galiojimo pabaigos iki paraiškos dėl liudijimo galiojimo pratęsimo paskelbimo sąžiningai komerciniais tikslais naudojo išradimą arba rimtai ruošėsi jį naudoti, toliau jį naudoti.“;

                     c)

                     Atsižvelgiant į Lichtenšteino ir Šveicarijos patentų sąjungą, Lichtenšteinas neteikia jokių vaistinių preparatų papildomos apsaugos liudijimų, kaip nustatyta šiame reglamente.“

               3 straipsnis
         Reglamentų (EB) Nr. 1901/2006, (EB) Nr. 1902/2006, (EB) Nr. 469/2009 ir Komisijos reglamento (ES) Nr. 488/2012 su pataisymais, padarytais OL L 338, 2012 12 12, p. 44, tekstai islandų ir norvegų kalbomis, kurie turi būti paskelbti Europos Sąjungos oficialiojo leidinio EEE priede, yra autentiški.
         4 straipsnis
         Šis sprendimas įsigalioja …, jei pateikti visi pranešimai pagal EEE susitarimo 103 straipsnio 1 dalį (*1).
         5 straipsnis
         Šis sprendimas skelbiamas Europos Sąjungos oficialiojo leidinio EEE dalyje ir EEE priede.

            Priimta Briuselyje

                  EEE jungtinio komiteto vardu

                  Pirmininkas

                  EEE jungtinio komiteto Sekretoriai

            (1)  OL L 378, 2006 12 27, p. 1.

            (2)  OL L 378, 2006 12 27, p. 20.

            (3)  OL L 152, 2009 6 16, p. 1.

            (4)  OL L 150, 2012 6 9, p. 68.

            (5)  OL L 182, 1992 7 2, p. 1.

            (*1)  [Konstituciniai reikalavimai nurodyti.]


title: 2003 m. vasario 6 d. Tarybos Sprendimas dėl Europos bendrijos ir Ukrainos Susitarimo dėl bendradarbiavimo mokslo ir technologijų srityje sudarymo

text:
Svarbus teisinis pranešimas

|

32003D0096

Oficialusis leidinys L 036 , 12/02/2003 p. 0031 - 0031

		Tarybos Sprendimas2003 m. vasario 6 d.dėl Europos bendrijos ir Ukrainos Susitarimo dėl bendradarbiavimo mokslo ir technologijų srityje sudarymo(2003/96/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 170 straipsnio antrąją pastraipą, kartu su 300 straipsnio 2 dalies pirmosios pastraipos pirmuoju sakiniu ir 300 straipsnio 3 dalies pirmąja pastraipa,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],kadangi:(1) Europos Bendrijų bei jos valstybių narių ir Ukrainos partnerystės ir bendradarbiavimo susitarimas [3] buvo pasirašytas 1994 m. birželio 16 d., o įsigaliojo 1998 m. kovo 1 d..(2) 1999 m. gruodžio 11 d. Europos Tarybos susitikime Helsinkyje buvo priimta Europos Tarybos bendroji strategija (1999/877/BUSP) dėl Ukrainos [4].(3) Europos bendrija ir Ukraina bendrų interesų srityse vykdo konkrečias TTP programas. Remdamosios gauta patirtimi abi pusės išreiškė norą sukurti nuodugnesnę ir platesnę programą, padedančią bendradarbiauti mokslo ir technologijų srityje. Šis susitarimas dėl bendradarbiavimo mokslo ir technologijų srityje yra visuotinio Europos bendrijos ir Ukrainos bendradarbiavimo dalis.(4) 2001 m. spalio 8 d. sprendimu taryba įgaliojo Komisiją Europos bendrijos vardu dalyvauti derybose dėl Europos bendrijos ir Ukrainos susitarimo bendradarbiauti mokslo ir technologijų srityje. Derybų, vestų pagal derybų direktyvas, rezultatas – prie šio sprendimo pridėtas Susitarimas ir du jo priedai.(5) Susitarimas buvo pasirašytas 2002 m. liepos 4 d. Kopenhagoje.(6) Susitarimas turėtų būti patvirtintas,PRĖMĖ ŠĮ SPRENDIMĄ:1 straipsnisBendrijos vardu patvirtinamas Europos bendrijos ir Ukrainos Susitarimas dėl bendradarbiavimo mokslo ir technologijų srityje.Susitarimo tekstas ir du jo priedai yra pridedami prie šio sprendimo.2 straipsnisBendrijos vardu Tarybos pirmininkas pateikia Susitarimo 12 straipsnyje numatytą pranešimą.Priimta Briuselyje, 2003 m. vasario 6 d.Tarybos varduPirmininkasP. Efthymiou[1] 20021011 pasiūlymas (dar nepaskelbtas Oficialiajame leidinyje).[2] 2002 m. gruodžio 17 d. pateikta nuomonė (dar nepaskelbta Oficialiajame leidinyje).[3] OL L 49, 1998 2 19, p. 3.[4] OL L 331, 1999 12 23, p. 1.--------------------------------------------------


27.9.2016

               LT

               Europos Sąjungos oficialusis leidinys

               C 353/168

         P8_TA(2015)0199
   Neprieštaravimas deleguotajam aktui: parama kaimo plėtrai, teikiama Europos žemės ūkio fondo kaimo plėtrai lėšomis
   Europos Parlamento sprendimas neprieštarauti 2015 m. balandžio 27 d. Komisijos deleguotajam reglamentui, kuriuo iš dalies keičiamas Europos Parlamento ir Tarybos reglamento (ES) Nr. 1305/2013 dėl paramos kaimo plėtrai, teikiamos Europos žemės ūkio fondo kaimo plėtrai lėšomis, I priedas (C(2015)02802 – 2015/2673(DEA))
   (2016/C 353/23)

      Europos Parlamentas,

               —

               atsižvelgdamas į Komisijos deleguotąjį reglamentą (C(2015)02802),

               —

               atsižvelgdamas į Komisijos 2015 m. vasario 3 d. laišką, kuriame ji prašo Parlamento pareikšti, kad jis neprieštaraus deleguotajam reglamentui,

               —

               atsižvelgdamas į 2015 m. gegužės 6 d. Žemės ūkio ir kaimo plėtros komiteto laišką Komitetų pirmininkų sueigos pirmininkui,

               —

               atsižvelgdamas į Sutarties dėl Europos Sąjungos veikimo 290 straipsnį,

               —

               atsižvelgdamas į 2013 m. gruodžio 17 d. Europos Parlamento ir Tarybos reglamentą (ES) Nr. 1305/2013 dėl paramos kaimo plėtrai, teikiamos Europos žemės ūkio fondo kaimo plėtrai (EŽŪFKP) lėšomis, kuriuo panaikinamas Tarybos reglamentas (EB) Nr. 1698/2005 (1), ypač į jo 58 straipsnio 7 dalį ir 83 straipsnio 5 dalį,

               —

               atsižvelgdamas į Žemės ūkio ir kaimo plėtros komiteto rekomendaciją,

               —

               atsižvelgdamas į Darbo tvarkos taisyklių 105 straipsnio 6 dalį,

               —

               atsižvelgdamas į tai, kad per Darbo tvarkos taisyklių 105 straipsnio 6 dalies trečioje ir ketvirtoje įtraukose nustatytą terminą, kuris pasibaigė 2015 m. gegužės 19 d., nebuvo pareikšta prieštaravimų,

               A.

               kadangi Tarybos reglamento (ES, Euratomas) Nr. 1311/2013 19 straipsnio 1 dalyje numatyta, jog tuo atveju, jeigu Europos žemės ūkio fondo kaimo plėtrai programos, kurioms taikomas pasidalijamasis valdymas, patvirtinamos po 2014 m. sausio 1 d., daugiametė finansinė programa tikslinama siekiant 2014 m. nepanaudotus asignavimus perkelti į vėlesnius metus, viršijant atitinkamas išlaidų viršutines ribas;

               B.

               kadangi iki 2014 m. pabaigos nebuvo parengtos tvirtinti Bulgarijos, Čekijos, Airijos, Graikijos, Ispanijos, Kroatijos, Italijos, Kipro, Liuksemburgo, Vengrijos, Maltos, Rumunijos ir Švedijos kaimo plėtros programos ir kai kurios Belgijos, Vokietijos, Prancūzijos ir Jungtinės Karalystės regioninės programos;

               C.

               kadangi Reglamentas (ES, Euratomas) Nr. 1311/2013 buvo atitinkamai patikslintas Tarybos reglamentu (ES, Euratomas) 2015/623, kuriuo atitinkami 2014 m. nepanaudoti Europos žemės ūkio fondo kaimo plėtrai asignavimai perkelti į 2015 ir 2016 m. viršutines išlaidų ribas;

               D.

               kadangi Reglamento (ES) Nr. 1305/2013 I priedas, kuriame nustatytos metinio Sąjungos paramos kaimo plėtrai paskirstymo 2014–2020 m. laikotarpiu sumos, turėtų būti atitinkamai iš dalies pakeistas;

               E.

               kadangi deleguotasis reglamentas labai svarbus siekiant sklandžiai ir laiku priimti kaimo plėtros programas ir kadangi tikslinga, jog jis įsigaliotų kitą dieną po jo paskelbimo Europos Sąjungos oficialiajame leidinyje;

               1.

               pareiškia, kad neprieštarauja deleguotajam reglamentui;

               2.

               paveda Pirmininkui perduoti šį sprendimą Tarybai ir Komisijai.

      (1)  OL L 347, 2013 12 20, p. 487.


title: 2012 m. rugsėjo 24 d. Tarybos sprendimas 2012/515/BUSP, kuriuo iš dalies keičiamas Sprendimas 2010/565/BUSP dėl Europos Sąjungos misijos teikti patarimus ir paramą saugumo sektoriaus reformai Kongo Demokratinėje Respublikoje (EUSEC RD Congo) ir pratęsiamas jo galiojimas

text:
25.9.2012

               LT

               Europos Sąjungos oficialusis leidinys

               L 257/18

         TARYBOS SPRENDIMAS 2012/515/BUSP
   2012 m. rugsėjo 24 d.
   kuriuo iš dalies keičiamas Sprendimas 2010/565/BUSP dėl Europos Sąjungos misijos teikti patarimus ir paramą saugumo sektoriaus reformai Kongo Demokratinėje Respublikoje (EUSEC RD Congo) ir pratęsiamas jo galiojimas
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį, 42 straipsnio 4 dalį ir 43 straipsnio 2 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2010 m. rugsėjo 21 d. Taryba priėmė Sprendimą 2010/565/BUSP dėl Europos Sąjungos misijos teikti patarimus ir paramą saugumo sektoriaus reformai Kongo Demokratinėje Respublikoje (EUSEC RD Congo) (1), kuris buvo paskutinį kartą iš dalies pakeistas Sprendimu 2011/538/BUSP (2). EUSEC RD Congo įgaliojimų terminas baigiasi 2012 m. rugsėjo 30 d.;

               (2)

               2012 m. liepos 13 d. Politinis ir saugumo komitetas patvirtino rekomendaciją, kad EUPOL RD Congo įgaliojimai turėtų būti pratęsti vieniems metams, o po to turėtų būti įgyvendintas dvylikos mėnesių baigiamasis pereinamasis etapas, kurio tikslas – perduoti jos užduotis;

               (3)

               todėl EUSEC RD Congo įgaliojimai turėtų būti pratęsti iki 2013 m. rugsėjo 30 d.;

               (4)

               reikėtų nustatyti orientacinę finansavimo sumą, skirtą su EUSEC RD Congo susijusioms išlaidoms padengti laikotarpiu nuo 2012 m. spalio 1 d. iki 2013 m. rugsėjo 30 d.;

               (5)

               taip pat būtina pritaikyti tam tikras nuostatas dėl ES įslaptintos informacijos;

               (6)

               EUSEC RD Congo bus vykdoma tokiomis aplinkybėmis, kurios gali pablogėti ir galėtų kliudyti pasiekti Sutarties 21 straipsnyje nustatytus Sąjungos išorės veiksmų tikslus,

         PRIĖMĖ ŠĮ SPRENDIMĄ:
   1 straipsnis
   Sprendimas 2010/565/BUSP iš dalies keičiamas taip:

               1)

               9 straipsnio 1 dalis papildoma šia pastraipa:
               „Orientacinė finansavimo suma, skirta su misija susijusioms išlaidoms padengti laikotarpiu nuo 2012 m. spalio 1 d. iki 2013 m. rugsėjo 30 d., yra 11 000 000 EUR.“;

               2)

               13 straipsnis pakeičiamas taip:
               „13 straipsnis
               Įslaptintos informacijos teikimas
               1.   Vyriausiajam įgaliotiniui suteikiama teisė atitinkamais atvejais ir atsižvelgiant į misijos reikmes teikti trečiosioms šalims, dalyvaujančioms įgyvendinant šį sprendimą, misijai parengtą ES įslaptintą informaciją ir dokumentus, pažymėtus ne aukštesne kaip „CONFIDENTIEL UE / EU CONFIDENTIAL“ lygio slaptumo žyma, laikantis 2011 m. kovo 31 d. Tarybos sprendimo 2011/292/ES dėl ES įslaptintos informacijos apsaugai užtikrinti skirtų saugumo taisyklių (3).
               2.   Vyriausiajam įgaliotiniui taip pat suteikiama teisė teikti JT, atsižvelgiant į misijos veiklos reikmes, misijai parengtą ES įslaptintą informaciją ir dokumentus, pažymėtus ne aukštesne kaip „RESTREINT UE / EU RESTRICTED“ slaptumo žyma, laikantis Sprendimo 2011/292/ES. Šiuo tikslu parengiami vyriausiojo įgaliotinio ir JT kompetentingų organų susitarimai.
               3.   Kilus ypatingam ir neatidėliotinam poreikiui, vyriausiajam įgaliotiniui suteikiama teisė teikti priimančiajai valstybei misijai parengtą ES įslaptintą informaciją ir dokumentus, pažymėtus ne aukštesne kaip „RESTREINT UE / EU RESTRICTED“ slaptumo žyma, laikantis Sprendimo 2011/292/ES. Šiuo tikslu parengiami vyriausiojo įgaliotinio ir priimančiosios valstybės kompetentingų valdžios institucijų susitarimai.
               4.   Vyriausiajam įgaliotiniui suteikiama teisė teikti trečiosioms šalims, dalyvaujančioms įgyvendinant šį sprendimą, visus neįslaptintus ES dokumentus, susijusius su svarstymais Taryboje dėl šios misijos, kuriems pagal Tarybos darbo tvarkos taisyklių (4) 6 straipsnio 1 dalį taikomas profesinės paslapties reikalavimas.
               5.   Vyriausiasis įgaliotinis 1–4 dalyje nurodytus įgaliojimus, taip pat kompetenciją sudaryti 2 ir 3 dalyse nurodytus susitarimus, gali deleguoti asmenims, kurie yra jam pavaldūs, civiliniam operacijų vadui ir (arba) misijos vadovui.

               3)

               15 straipsnio 3 dalis pakeičiama taip:
               „3.   Misijos vadovui padeda misijos saugumo pareigūnas, kuris atsiskaito jam ir taip pat nuolat palaiko darbinius ryšius su Europos išorės veiksmų tarnyba (toliau – EIVT).“;

               4)

               17 straipsnio antra pastraipa pakeičiama taip:
               „Jis taikomas iki 2013 m. rugsėjo 30 d.“.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2012 m. rugsėjo 24 d.

            Tarybos vardu

            Pirmininkas

         A. D. MAVROYIANNIS

      (1)  OL L 248, 2010 9 22, p. 59.

      (2)  OL L 236, 2011 9 13, p. 10.

      (3)  OL L 141, 2011 5 27, p. 17.

      (4)  2009 m. gruodžio 1 d. Tarybos sprendimas 2009/937/ES, patvirtinantis Tarybos darbo tvarkos taisykles (OL L 325, 2009 12 11, p. 35).“;


title: Sprendimas baigti oficialią tyrimo procedūrą ELPA valstybei atšaukus pranešimą – 2014 m. PCC elektros energijos tiekimo sutartis ir 2014 m. perdavimo sutartis

text:
11.2.2016

               LT

               Europos Sąjungos oficialusis leidinys

               C 52/14

         Sprendimas baigti oficialią tyrimo procedūrą ELPA valstybei atšaukus pranešimą
   2014 m. PCC elektros energijos tiekimo sutartis ir 2014 m. perdavimo sutartis
   (2016/C 52/09)
   2015 m. birželio 17 d. Sprendimu 238/15/COL ELPA priežiūros institucija nusprendė baigti 2014 m. gruodžio 10 d. Sprendimu Nr. 543/14/COL pradėtą oficialią tyrimo procedūrą pagal Susitarimo dėl Priežiūros institucijos ir Teisingumo Teismo 3 protokolo II dalies 4 straipsnio 4 dalį dėl: i) 2014 m. kovo 17 d. pasirašytos Landsvirkjun hf. ir PCC Bakki Silicon hf. elektros energijos tiekimo sutarties ir ii) 2014 m. vasario 7 d. sudarytos Landsnet hf. ir PCC Bakki Silicon hf. perdavimo sutarties.
   ELPA valstybei atšaukus pranešimą ir atsižvelgiant į tai, kad sutartis sudariusios šalys šias sutartis atšaukė dar joms neįsigaliojus, nebeliko bylos dalyko.
   Autentišką sprendimo tekstą be konfidencialių duomenų galima rasti ELPA priežiūros institucijos interneto svetainėje
   http://www.eftasurv.int/state-aid/state-aid-register/


title: 2012/738/ES: 2012 m. lapkričio 13 d. Tarybos sprendimas dėl Pagalbos maisto srityje konvencijos sudarymo Europos Sąjungos vardu

text:
30.11.2012

               LT

               Europos Sąjungos oficialusis leidinys

               L 330/1

         TARYBOS SPRENDIMAS
   2012 m. lapkričio 13 d.
   dėl Pagalbos maisto srityje konvencijos sudarymo Europos Sąjungos vardu
   (2012/738/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 214 straipsnio 4 dalį kartu su 218 straipsnio 6 dalies a punktu,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą,
   kadangi:

               (1)

               Sąjunga yra 1999 m. Pagalbos maistu konvencijos (1) (toliau – 1999 m. PMK), kuri turėtų nustoti galioti 2012 m. liepos 1 d., Šalis;

               (2)

               pagal Tarybos sprendimą 2012/511/ES (2)2012 m. liepos 23 d. buvo pasirašyta Pagalbos maisto srityje konvencija (toliau – Konvencija) su sąlyga, kad ji turi būti sudaryta;

               (3)

               Sąjungai naudinga tapti Konvencijos Šalimi, nes Konvencija padėtų siekti Sutarties dėl Europos Sąjungos veikimo 214 straipsnio 1 dalyje nurodytų humanitarinės pagalbos tikslų;

               (4)

               Konvencija turėtų būti patvirtinta,

         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinama Pagalbos maisto srityje konvencija (toliau – Konvencija).
   Konvencijos tekstas pridedamas prie šio sprendimo.
   2 straipsnis
   Komisija priima sprendimą dėl metinio įsipareigojimo prisiėmimo Sąjungos vardu pagal Konvencijos 5 straipsnį ir apie tai praneša komiteto sekretoriatui.
   3 straipsnis
   Komisija teikia metines ataskaitas ir dalyvauja keičiantis informacija Sąjungos vardu pagal Konvencijos 6 straipsnį.
   4 straipsnis
   Tarybos pirmininkas paskiria asmenį (-is), įgaliotą (-us) Sąjungos vardu deponuoti Konvencijos 12 straipsnyje numatytą patvirtinimo dokumentą ir taip išreikšti Sąjungos sutikimą būti saistomai Konvencijos (3).
   5 straipsnis
   Šis sprendimas įsigalioja jo priėmimo dieną.

      Priimta Briuselyje 2012 m. lapkričio 13 d.

            Tarybos vardu

            Pirmininkas

         V. SHIARLY

      (1)  OL L 222, 1999 8 24, p. 40.

      (2)  OL L 256, 2012 9 22, p. 3.

      (3)  Konvencijos įsigaliojimo datą Europos Sąjungos oficialiajame leidinyje paskelbs Tarybos Generalinis sekretoriatas.

      VERTIMAS
      PAGALBOS MAISTO SRITYJE KONVENCIJA
      PREAMBULĖ
      ŠIOS KONVENCIJOS ŠALYS,
      PATVIRTINDAMOS, kad yra ir toliau pasiryžusios siekti vis dar galiojančių 1999 m. Pagalbos maistu konvencijos tikslų prisidėti prie aprūpinimo maistu pasaulyje ir gerinti tarptautinės bendrijos gebėjimą reaguoti į ekstremaliąsias maisto stygiaus situacijas ir tenkinti kitus su maistu susijusius besivystančių valstybių poreikius;
      SIEKDAMOS pagerinti pagalbos maisto srityje teikimo apsaugant pažeidžiamiausių gyventojų gyvybę ir palengvinant jų kančias veiksmingumą bei kokybę, ypač ekstremaliosiose situacijose, stiprinant tarptautinį bendradarbiavimą ir veiklos koordinavimą, visų pirma tarp Šalių ir suinteresuotųjų subjektų;
      PRIPAŽINDAMOS, kad pažeidžiami gyventojai turi ypatingų maisto ir mitybos poreikių;
      PATVIRTINDAMOS, kad valstybėms tenka didžiausia atsakomybė už aprūpinimą maistu nacionaliniu lygmeniu, taigi ir už laipsnišką teisės į tinkamą maistą įgyvendinimą, minėtą 2004 m. lapkričio mėn. Maisto ir žemės ūkio organizacijos (FAO) tarybos priimtose savanoriškose laipsniško teisės į tinkamą maistą įgyvendinimo pagal nacionalinę aprūpinimo maistu programą gairėse;
      SKATINDAMOS maisto stokojančių šalių Vyriausybes parengti ir įgyvendinti nacionalines strategijas, kuriomis būtų siekiama šalinti pagrindines maisto stygiaus priežastis imantis ilgalaikių priemonių ir tinkamai susieti pagalbos, atkūrimo bei vystymo veiklą;
      REMDAMOSI tarptautine humanitarine teise ir pagrindiniais humanitariniais žmogiškumo, nešališkumo, neutralumo bei nepriklausomumo principais;
      REMDAMOSI 2003 m. birželio 17 d. Stokholme patvirtintais humanitarinės pagalbos teikimo principais ir gerąja patirtimi,
      PRIPAŽINDAMOS, kad Šalys laikosi savos politikos, kaip teikti pagalbą maisto srityje ekstremaliosiose ir neekstremaliosiose situacijose;
      ATSIŽVELGDAMOS į 1996 m. Romoje priimtą Pasaulio aukščiausiojo lygio susitikimo maisto klausimais veiksmų planą ir į penkis Romos tvaraus pasaulio aprūpinimo maistu principus, nurodytus 2009 m. Pasaulio aukščiausiojo lygio susitikimo dėl aprūpinimo maistu deklaracijoje, visų pirma į Jungtinių Tautų generalinės asamblėjos Jungtinių Tautų tūkstantmečio deklaracijoje patvirtintą įpareigojimą užtikrinti visų šalių aprūpinimą maistu ir toliau dėti pastangas mažinti skurdą bei įveikti badą;
      ATSIŽVELGDAMOS į pagalbą teikiančių ir gaunančių šalių įsipareigojimus didinti pagalbos vystymuisi veiksmingumą taikant 2005 m. Ekonominio bendradarbiavimo ir plėtros organizacijos (EBPO) priimtoje Paryžiaus deklaracijoje dėl pagalbos veiksmingumo išdėstytus principus;
      PASIRYŽUSIOS imtis veiksmų laikydamosi Pasaulio prekybos organizacijos (PPO) nustatytų įpareigojimų, visų pirma PPO metodų dėl pagalbos maistu;
      SUSITARĖ:
      1 straipsnis
      Tikslai
      Šios Konvencijos tikslai – apsaugoti pažeidžiamiausių gyventojų gyvybę, sumažinti badą, pagerinti jų aprūpinimą maistu ir mitybą:

                  a)

                  Šalims įsipareigojant teikti pagalbą maisto srityje, kuri sudaro geresnes sąlygas gauti ir vartoti tinkamą, sveiką bei maistingą maistą, ir taip tenkinant pažeidžiamiausių gyventojų maisto ir mitybos poreikius;

                  b)

                  užtikrinant, kad pagalba maisto srityje pažeidžiamiausiems gyventojams būtų teikiama tinkamai, laiku bei veiksmingai ir būtų grindžiama poreikiais bei bendrais principais;

                  c)

                  palengvinant Šalių dalijimąsi informacija, bendradarbiavimą bei veiklos koordinavimą ir numatant diskusijų forumą, kad poreikiams tenkinti Šalių skiriami ištekliai būtų naudojami veiksmingiau ir nuosekliau.

            2 straipsnis
      Pagalbos maisto srityje teikimo principai
      Teikdamos ir pristatydamos pagalbą maisto srityje pažeidžiamiausiems gyventojams, Šalys visada turėtų vadovautis toliau išvardijamais principais.

                  a)

                  Bendrieji pagalbos maisto srityje principai:

                              i)

                              teikti pagalbą maisto srityje tik tuomet, kai taip galima veiksmingiausiai ir tinkamiausiai tenkinti pažeidžiamiausių gyventojų maisto ir mitybos poreikius;

                              ii)

                              teikti pagalbą maisto srityje atsižvelgiant į ilgalaikius ją gaunančių šalių atkūrimo ir vystymo tikslus, kartu, kai tinka, remiant platesnį aprūpinimo maistu tikslą;

                              iii)

                              teikti pagalbą maisto srityje taip, kad būtų apsaugota pažeidžiamų gyventojų bei vietos bendruomenių narių gyvybė ir padidintas jų pasitikėjimas savo jėgomis bei gebėjimas jas greitai atgauti, taip pat taip, kad būtų užkirstas kelias ir pasirengta maisto stygiaus krizėms, būtų sumažinti jų padariniai ir imamasi reikiamų veiksmų;

                              iv)

                              teikti pagalbą maisto srityje taip, kad būtų išvengta priklausomybės nuo jos ir kuo labiau sumažintas tiesioginis bei netiesioginis poveikis pagalbos gavėjams ir kitiems;

                              v)

                              teikti pagalbą maisto srityje taip, kad tai neigiamai nepaveiktų vietinės gamybos, rinkos sąlygų, rinkodaros struktūrų ir komercinės prekybos ar būtiniausių prekių kainos pažeidžiamiems gyventojams;

                              vi)

                              kai tik įmanoma, pagalbą maisto srityje teikti grynos dotacijos forma.

                  b)

                  Pagalbos maisto srityje veiksmingumo principai:

                              i)

                              kuo labiau sumažinti susijusias išlaidas, kad pažeidžiamiems gyventojams teikiamai pagalbai maisto srityje finansuoti būtų galima skirti didesnę sumą;

                              ii)

                              aktyviai siekti bendradarbiauti, koordinuoti veiklą ir keistis informacija, kad padidėtų pagalbos maisto srityje programų vykdymo veiksmingumas ir nuoseklumas tarp pagalbos maisto srityje ir susijusių politikos sričių bei priemonių;

                              iii)

                              kai tik įmanoma ir tinka, pirkti maistą ir kitas pagalbos maisto srityje prekes vietiniu ir regioniniu lygmeniu;

                              iv)

                              kai tik įmanoma ir atsižvelgiant į poreikius, vis dažniau teikti nesąlygotą pagalbą grynaisiais pinigais maisto srityje;

                              v)

                              pagalbą maisto srityje pinigais teikti tik tuomet, kai to reikia, ir gerinti pažeidžiamų gyventojų aprūpinimą maistu; pagalbą pinigais grįsti skaidria, objektyvia rinkos analize ir užkirsti kelią prekybos perkėlimui;

                              vi)

                              užtikrinti, kad pagalba maisto srityje nebūtų naudojama Šalių rinkos vystymo tikslams remti;

                              vii)

                              kuo labiau vengti pagalbos maistu reeksporto, išskyrus tada, kai reikia užkirsti kelią ekstremaliajai situacijai arba imtis veiksmų jai susidarius; pagalbą maistu reeksportuoti tik taip, kad būtų užkirstas kelias prekybos perkėlimui;

                              viii)

                              kai tinka, pripažinti, kad atitinkamoms institucijoms ar atitinkamoms suinteresuotosioms šalims tenka didžiausia atsakomybė už pagalbos maisto srityje operacijų organizavimą, koordinavimą ir įgyvendinimą.

                  c)

                  Pagalbos maisto srityje teikimo principai:

                              i)

                              pagalbą maisto srityje nukreipti atsižvelgiant į pažeidžiamiausių gyventojų maisto ir mitybos poreikius;

                              ii)

                              pagalbos gavėjus ir, kai tinka, kitas suinteresuotąsias šalis įtraukti į jų poreikių vertinimą ir į pagalbos maisto srityje projektavimą, įgyvendinimą, stebėjimą bei vertinimą;

                              iii)

                              teikti pagalbą maisto srityje, kuri atitinka galiojančius saugumo bei kokybės standartus ir kuria atsižvelgiama į kultūrinius bei vietinius pagalbos gavėjų mitybos įpročius ir mitybos poreikius;

                              iv)

                              nepažeisti pagalbos maisto srityje gavėjų orumo.

                  d)

                  Atskaitomybės dėl pagalbos maisto srityje principai:

                              i)

                              imtis konkrečių, tinkamų priemonių didinti atskaitomybę dėl pagalbos maisto srityje politikos, programų bei operacijų ir jų skaidrumą;

                              ii)

                              reguliariai bei skaidriai stebėti, vertinti ir pranešti pagalbos maisto srityje teikimo rezultatus ir poveikį, siekiant kuo geresnės praktikos ir kuo didesnio veiksmingumo.

            3 straipsnis
      Ryšys su PPO susitarimais
      Nė viena šios Konvencijos nuostata nenukrypsta nuo dabartinių ar būsimų PPO įpareigojimų, kuriais yra ar bus saistomos Šalys. Jei tokie įpareigojimai prieštarauja šiai Konvencijai, viršesni minėti įpareigojimai. Nė viena šios Konvencijos nuostata neturi poveikio pozicijai, kurią Šalis gali užimti per derybas PPO.
      4 straipsnis
      Reikalavimus atitinkanti šalis, reikalavimus atitinkantys gyventojai, reikalavimus atitinkantys produktai, reikalavimus atitinkanti veikla ir susijusios išlaidos
      1.   Reikalavimus atitinkanti šalis – bet kuri šalis, įtraukta į EBPO Paramos vystymuisi komiteto (PVK) sudarytą oficialios paramos vystymuisi gavėjų sąrašą, arba bet kuri šalis, nurodyta Procedūros ir įgyvendinimo taisyklėse.
      2.   Reikalavimus atitinkantys gyventojai – bet kurios reikalavimus atitinkančios šalies pažeidžiami gyventojai.
      3.   Reikalavimus atitinkantys produktai – žmonėms tinkami vartoti produktai, atitinkantys šalies, kurioje vykdoma veikla, nacionalinę politiką ir teisės aktus, įskaitant, kai tinka, galiojančius tarptautinius maisto saugos ir kokybės standartus, taip pat produktai, kurie padeda tenkinti maisto poreikius ir apsaugoti gyvybę ekstremaliosiose situacijose ir ankstyvaisiais atkūrimo etapais. Reikalavimus atitinkančių produktų sąrašas pateiktas Procedūros ir įgyvendinimo taisyklėse.
      4.   Su 1 straipsniu suderinama bent tokia reikalavimus atitinkanti veikla, kurią Šalis vykdo atsižvelgdama į pagal 5 straipsnį prisiimtą minimalų metinį įsipareigojimą:

                  a)

                  reikalavimus atitinkančių produktų tiekimas ir platinimas;

                  b)

                  grynųjų pinigų ir talonų išdavimas;

                  c)

                  mitybos priemonės.

            Reikalavimus atitinkanti veikla išsamiau apibūdinta Procedūros ir įgyvendinimo taisyklėse.
      5.   Susijusios išlaidos, tinkančios pagal 5 straipsnį prisiimtam minimaliam metiniam įsipareigojimui vykdyti, suderinamos su 1 straipsniu ir apsiriboja išlaidomis, tiesiogiai patirtomis dėl reikalavimus atitinkančios veiklos vykdymo, kaip išsamiau apibūdinta Procedūros ir įgyvendinimo taisyklėse.
      5 straipsnis
      Įsipareigojimas
      1.   Kad pasiektų šios Konvencijos tikslus, kiekviena Šalis sutinka prisiimti metinį įsipareigojimą dėl pagalbos maisto srityje, atsižvelgdama į savo įstatymus ir kitus teisės aktus. Kiekvienos Šalies įsipareigojimas vadinamas minimaliu metiniu įsipareigojimu.
      2.   Minimalus metinis įsipareigojimas išreiškiamas verte arba kiekiu, kaip išsamiau apibūdinta Procedūros ir įgyvendinimo taisyklėse. Šalis gali pasirinkti išreikšti įsipareigojimą arba minimalia verte, arba minimaliu kiekiu, arba minimalia verte ir minimaliu kiekiu.
      3.   Jei minimalų metinį įsipareigojimą Šalis išreiškia verte, ji gali pasirinkti valiutą. Kiekis, kuriuo išreiškiamas minimalus metinis įsipareigojimas, gali būti nustatomas tonomis grūdų ekvivalento arba kitais Procedūros ir įgyvendinimo taisyklėse numatytais matavimo vienetais.
      4.   Kiekviena Šalis sekretoriatui praneša apie pradinį minimalų metinį įsipareigojimą kuo greičiau, tačiau ne vėliau kaip per šešis mėnesius nuo šios Konvencijos įsigaliojimo arba per tris mėnesius nuo prisijungimo prie šios Konvencijos.
      5.   Kiekviena Šalis sekretoriatui praneša apie bet kokį minimalaus metinio įsipareigojimo dėl kitų metų pakeitimą ne vėliau kaip iki pakeitimo ėjusių metų gruodžio penkioliktos dienos.
      6.   Sekretoriatas visoms Šalims praneša apie atnaujintus minimalius metinius įsipareigojimus kuo greičiau, tačiau ne vėliau kaip kiekvienų metų sausio pirmą dieną.
      7.   Kai tik įmanoma, įmokos minimaliems metiniams įsipareigojimams vykdyti turėtų būti mokamos grynos dotacijos forma. Kalbant apie pagalbą maisto srityje, įskaičiuojamą į Šalies įsipareigojimą, ne mažiau kaip 80 procentų pagalbos reikalavimus atitinkančioms šalims ir reikalavimus atitinkamiems gyventojams suteikiama grynos dotacijos forma, kaip išsamiau apibūdinta Procedūros ir įgyvendinimo taisyklėse. Šalys kuo labiau siekia palaipsniui viršyti šią procentinę dalį. Įmokos, mokamos ne grynos dotacijos forma, turėtų būti nurodomos kiekvienos Šalies metinėje ataskaitoje.
      8.   Šalys visas pagalbos maisto srityje operacijas pagal šią Konvenciją vykdo taip, kad nebūtų pakenkta įprastam gamybos ir tarptautinės komercinės prekybos pobūdžiui.
      9.   Šalys užtikrina, kad pagalbos maisto srityje teikimas nebūtų tiesiogiai ar netiesiogiai, formaliai ar neformaliai, akivaizdžiai ar numanomai susietas su komerciniu žemės ūkio produktų ar kitų prekių ir paslaugų eksportu į pagalbą gaunančias šalis.
      10.   Verte ar kiekiu išreikštam minimaliam metiniam įsipareigojimui vykdyti Šalis moka šią Konvenciją atitinkančias įmokas, kuriomis finansuoja reikalavimus atitinkančius produktus bei veiklą ir susijusias išlaidas, kaip išdėstyta 4 straipsnyje ir kaip išsamiau apibūdinta Procedūros ir įgyvendinimo taisyklėse.
      11.   Įmokos, mokamos pagal šią Konvenciją prisiimtam minimaliam metiniam įsipareigojimui vykdyti, gali būti skiriamos tik reikalavimus atitinkančioms šalims arba reikalavimus atitinkantiems pažeidžiamiems gyventojams, kaip išdėstyta 4 straipsnyje ir kaip išsamiau apibūdinta Procedūros ir įgyvendinimo taisyklėse.
      12.   Šalys įmokas viena kitai gali mokėti per tarpvyriausybines ar kitas tarptautines organizacijas arba per kitus pagalbos maisto srityje partnerius, tačiau ne per kitas Šalis.
      13.   Kiekviena Šalis deda visas pastangas, kad įvykdytų minimalų metinį įsipareigojimą. Jei Šalis negali įvykdyti minimalaus tam tikrų metų įsipareigojimo, tų metų ataskaitoje ji apibūdina aplinkybes, dėl kurių negalėjo to padaryti. Neįmokėta suma priskaičiuojama prie Šalies kitų metų minimalaus įsipareigojimo, nebent pagal 7 straipsnį įsteigtas komitetas nuspręstų kitaip arba to daryti nebūtų pagrindo dėl išimtinių aplinkybių.
      14.   Jei Šalies įmoka viršija minimalų metinį įsipareigojimą, perviršis gali būti įskaičiuojamas kaip Šalies kitų metų įmokos dalis, tačiau neturi būti didesnis nei penki procentai minimalaus metinio įsipareigojimo.
      6 straipsnis
      Metinių ataskaitų teikimas ir dalijimasis informacija
      1.   Per devyniasdešimt dienų po kalendorinių metų pabaigos kiekviena Šalis pagal Procedūros ir įgyvendinimo taisykles pateikia sekretoriatui metinę ataskaitą, kurioje smulkiai išdėsto, kaip vykdė pagal šią Konvenciją prisiimtą minimalų metinį įsipareigojimą.
      2.   Į metinę ataskaitą įtraukiama aprašomoji dalis, kurioje gali būti pateikiama informacija apie tai, kaip Šalies pagalbos maisto srityje politika, programos ir operacijos padeda siekti ir laikytis šios Konvencijos tikslų bei principų.
      3.   Šalys turėtų nuolat keistis informacija apie savo pagalbos maisto srityje politiką bei programas ir apie tokios politikos bei programų vertinimo rezultatus.
      7 straipsnis
      Pagalbos maisto srityje komitetas
      1.   Steigiamas Pagalbos maisto srityje komitetas (toliau – komitetas), sudarytas iš visų šios Konvencijos Šalių atstovų.
      2.   Komitetas priima sprendimus per oficialias sesijas ir atlieka funkcijas, reikalingas šios Konvencijos nuostatoms vykdyti remiantis Konvencijos principais ir tikslais.
      3.   Komitetas priima darbo tvarkos taisykles. Jis taip pat gali priimti šios Konvencijos nuostatų aiškinimo taisykles, kad jos būtų tinkamai taikomos. Pradines šios Konvencijos procedūros ir įgyvendinimo taisykles atstoja 1999 m. Pagalbos maistu konvencija įsteigto Pagalbos maistu komiteto 2012 m. balandžio 25 d. priimtas dokumentas FAC(11/12)1. Vėliau komitetas gali nuspręsti keisti Procedūros ir įgyvendinimo taisykles.
      4.   Komitetas priima sprendimus bendru sutarimu: tai reiškia, kad nė viena Šalis oficialiai neprieštarauja komiteto pasiūlytam sprendimui per oficialią sesiją svarstomu klausimu. Oficialus prieštaravimas gali būti pareiškiamas per oficialią sesiją arba per trisdešimt dienų nuo oficialios sesijos protokolo, kuriame užfiksuojami pasiūlyti sprendimai, išplatinimo.
      5.   Kiekvienais metais sekretoriatas rengia komitetui suvestinę ataskaitą, kuri sudaroma, priimama ir skelbiama pagal Procedūros ir įgyvendinimo taisykles.
      6.   Komitetas turėtų būti vieta, kurioje Šalys galėtų svarstyti pagalbos maisto srityje klausimus, pavyzdžiui, ar reikia sutelkti tinkamus ir savalaikius įsipareigojimus dėl išteklių siekiant patenkinti maisto bei mitybos poreikius, ypač konkrečiose ekstremaliosiose ir kritinėse situacijose. Jis turėtų palengvinti dalijimąsi informacija bei jos platinimą kitoms suinteresuotosioms šalims ir konsultuotis su jomis bei gauti iš jų diskusijoms reikalingą informaciją.
      7.   Kiekviena Šalis paskiria atstovą, įgaliotą priimti iš sekretoriato pranešimus ir kitus dokumentus.
      8 straipsnis
      Komiteto pirmininkas ir pirmininko pavaduotojas
      1.   Per paskutinę oficialią kiekvienų metų sesiją komitetas paskiria kitų metų pirmininką ir pirmininko pavaduotoją.
      2.   Pirmininko pareigos:

                  a)

                  tvirtinti kiekvienos oficialios sesijos ar neoficialaus posėdžio darbotvarkės projektą;

                  b)

                  pirmininkauti oficialioms sesijoms ar neoficialiems posėdžiams;

                  c)

                  pradėti ir baigti kiekvieną oficialią sesiją ar neoficialų posėdį;

                  d)

                  kiekvienos oficialios sesijos ar neoficialaus posėdžio pradžioje teikti komitetui tvirtinti darbotvarkės projektą;

                  e)

                  vesti diskusijas ir užtikrinti, kad būtų laikomasi Procedūros ir įgyvendinimo taisyklėse nustatytų procedūrų;

                  f)

                  suteikti Šalims žodį;

                  g)

                  priimti sprendimus dėl darbotvarkės klausimų pagal Procedūros ir įgyvendinimo taisykles;

                  h)

                  užduoti klausimus ir paskelbti sprendimus.

            3.   Jei pirmininkas nedalyvauja oficialioje sesijoje ar neoficialiame posėdyje ar jų dalyje arba jei jis laikinai negali eiti savo pareigų, jį pavaduoja jo pavaduotojas. Jei nėra nei pirmininko, nei pavaduotojo, komitetas paskiria laikiną pirmininką.
      4.   Jei dėl kokios nors priežasties pirmininkas negali toliau eiti pareigų, jo pavaduotojas jį pavaduoja iki metų pabaigos.
      9 straipsnis
      Oficialios sesijos ir neoficialūs posėdžiai
      1.   Pagal Procedūros ir įgyvendinimo taisykles komitetas rengia oficialias sesijas ir neoficialius posėdžius.
      2.   Per metus komitetas surengia bent vieną oficialią sesiją.
      3.   Pirmininko arba bent trijų Šalių prašymu komitetas rengia papildomas oficialias sesijas ir neoficialius posėdžius.
      4.   Pagal Procedūros ir įgyvendinimo taisykles į oficialias sesijas ir neoficialius posėdžius svarstyti su pagalba maisto srityje klausimų komitetas gali pakviesti stebėtojų ir suinteresuotųjų šalių.
      5.   Komiteto posėdžiauja pagal Procedūros ir įgyvendinimo taisykles nustatytoje vietoje.
      6.   Pagal Procedūros ir įgyvendinimo taisykles rengiama oficialių sesijų ir neoficialių posėdžių darbotvarkė.
      7.   Oficialios sesijos protokolas, į kurį įtraukiami visi komiteto pasiūlyti sprendimai, išplatinamas per trisdešimt dienų po oficialios sesijos.
      10 straipsnis
      Sekretoriatas
      1.   Pagal Procedūros ir įgyvendinimo taisykles komitetas paskiria sekretoriatą ir naudojasi jo paslaugomis. Komitetas prašo Tarptautinės javų tarybos, kad iš pradžių jos sekretoriatas atliktų komiteto sekretoriato užduotis.
      2.   Sekretoriatas atlieka šioje Konvencijoje ir Procedūros ir įgyvendinimo taisyklėse išdėstytas užduotis, taip pat administracines užduotis, įskaitant dokumentų ir ataskaitų tvarkymą bei platinimą, ir atlieka kitas komiteto nurodytas funkcijas.
      11 straipsnis
      Ginčų sprendimas
      Komitetas stengiasi išspręsti Šalių ginčus dėl šios Konvencijos ar Procedūros ir įgyvendinimo taisyklių aiškinimo arba įgyvendinimo, įskaitant ginčus dėl šioje Konvencijoje nustatytų įpareigojimų nevykdymo.
      12 straipsnis
      Pasirašymas, ratifikavimas, priėmimas ar patvirtinimas
      Nuo 2012 m. birželio 11 d. iki 2012 m. gruodžio 31 d. Jungtinių Tautų būstinėje Niujorke ši Konvencija teikiama pasirašyti Airijai, Argentinai, Australijai, Austrijos Respublikai, Belgijos Karalystei, Bulgarijos Respublikai, Čekijos Respublikai, Danijos Karalystei, Estijos Respublikai, Europos Sąjungai, Graikijos Respublikai, Ispanijos Karalystei, Italijos Respublikai, Japonijai, Jungtinei Didžiosios Britanijos ir Šiaurės Airijos Karalystei, Jungtinėms Amerikos Valstijoms, Kanadai, Kipro Respublikai, Kroatijos Respublikai, Latvijos Respublikai, Lenkijos Respublikai, Lietuvos Respublikai, Liuksemburgo Didžiajai Hercogystei, Maltos Respublikai, Nyderlandų Karalystei, Norvegijos Karalystei, Portugalijos Respublikai, Prancūzijos Respublikai, Rumunijai, Slovakijos Respublikai, Slovėnijos Respublikai, Suomijos Respublikai, Švedijos Karalystei, Šveicarijos Konfederacijai, Vengrijai ir Vokietijos Federacinei Respublikai. Šią Konvenciją turi ratifikuoti, priimti ar patvirtinti kiekviena signatarė. Ratifikavimo, priėmimo arba patvirtinimo dokumentai deponuojami depozitarui.
      13 straipsnis
      Prisijungimas
      1.   Bet kuri 12 straipsnyje išvardyta valstybė, kuri šios Konvencijos nepasirašė iki pasirašymo laikotarpio pabaigos, arba Europos Sąjunga, jei ji Konvencijos nepasirašė iki to laiko, gali prie jos prisijungti bet kuriuo metu po šio laikotarpio. Prisijungimo dokumentai deponuojami depozitarui.
      2.   Šiai Konvencijai įsigaliojus pagal 15 straipsnį, ji teikiama prisijungti bet kuriai 12 straipsnyje neminėtai valstybei arba atskirai muitų teritorijai, visiškai savarankiškai palaikančiai išorės prekybos santykius ir laikomai atitinkančia reikalavimus komiteto sprendimu. Prisijungimo dokumentai deponuojami depozitarui.
      14 straipsnis
      Pranešimas apie laikiną taikymą
      Bet kuri 12 straipsnyje minėta valstybė ar Europos Sąjunga, ketinančios ratifikuoti, priimti arba patvirtinti šią Konvenciją ar prie jos prisijungti, arba bet kuri valstybė ar atskira muitų teritorija, komiteto sprendimu laikomos atitinkančiomis prisijungimo reikalavimus pagal 13 straipsnio 2 dalį, tačiau dar nedeponavusios savo dokumento, gali bet kuriuo metu deponuoti depozitarui pranešimą apie šios Konvencijos laikiną taikymą. Konvencija tai valstybei, atskirai muitų teritorijai arba Europos Sąjungai laikinai taikoma nuo jų pranešimo deponavimo datos.
      15 straipsnis
      Įsigaliojimas
      1.   Ši Konvencija įsigalioja 2013 m. sausio 1 d., jei iki 2012 m. lapkričio 30 d. penkios signatarės deponuoja ratifikavimo, priėmimo ar patvirtinimo dokumentus.
      2.   Jei ši Konvencija pagal 1 dalį neįsigalioja, jos signatarės, deponavusios ratifikavimo, priėmimo ar patvirtinimo dokumentus, ir valstybės arba Europos Sąjunga, deponavusios prisijungimo dokumentus pagal 13 straipsnio 1 dalį, gali vienbalsiai nuspręsti, kad Konvencija įsigalioja viena kitai.
      3.   Bet kuriai valstybei ar atskirai muitų teritorijai arba Europos Sąjungai, ratifikuojančioms, priimančioms, patvirtinančioms Konvenciją ar prie jos prisijungiančioms po jos įsigaliojimo, ši Konvencija įsigalioja jos ratifikavimo, patvirtinimo, priėmimo ar prisijungimo prie jos dokumento deponavimo datą.
      16 straipsnis
      Vertinimo ir keitimo procedūra
      1.   Bet kuriuo metu po šios Konvencijos įsigaliojimo Šalis gali pasiūlyti įvertinti šios Konvencijos aktualumą ar atlikti tam tikrus jos pakeitimus. Apie pasiūlytus pakeitimus visoms Šalims sekretoriatas praneša bent prieš šešis mėnesius. Pakeitimai svarstomi per kitą oficialią komiteto sesiją, rengiamą pasibaigus pranešimo laikotarpiui.
      2.   Šios Konvencijos pakeitimų pasiūlymai priimami komiteto sprendimu. Sekretoriatas visoms Šalims ir depozitarui praneša apie komiteto priimtų pakeitimų pasiūlymus. Depozitaras priimtų pakeitimų tekstą išplatina visoms Šalims.
      3.   Pranešimas apie pakeitimo priėmimą siunčiamas depozitarui. Priimtas pakeitimas tą pranešimą išsiuntusioms Šalims įsigalioja praėjus devyniasdešimt dienų po to, kai depozitaras tokius pranešimus gavo iš ne mažiau kaip keturių penktadalių šios Konvencijos Šalių pasiūlyto pakeitimo priėmimo komitete datą. Kitoms Šalims toks pakeitimas įsigalioja praėjus devyniasdešimt dienų po to, kai Šalys deponuoja depozitarui savo pranešimą. Komitetas gali nuspręsti taikyti kitokią ribą, kurią turi pasiekti pranešimų skaičius, reikalingas tam tikram pakeitimui įsigalioti. Sekretoriatas apie tokį sprendimą praneša visoms Šalims ir depozitarui.
      17 straipsnis
      Pasitraukimas ir nutraukimas
      1.   Metų pabaigoje Šalis gali pasitraukti iš šios Konvencijos, raštu apie tai pranešdama depozitarui ir komitetui likus ne mažiau kaip devyniasdešimt dienų iki metų pabaigos. Šalis neatleidžiama nuo minimalaus metinio įsipareigojimo ar ataskaitos teikimo prievolių, prisiimtų pagal šią Konvenciją tuo metu, kai ji buvo Šalis, ir neįvykdytų iki metų pabaigos.
      2.   Bet kuriuo metu po šios Konvencijos įsigaliojimo Šalis gali pasiūlyti nutraukti šią Konvenciją. Apie tokį pasiūlymą raštu pranešama sekretoriatui. Pasiūlymas visoms Šalims išplatinamas likus ne mažiau kaip šešiems mėnesiams iki jo svarstymo komitete.
      18 straipsnis
      Depozitaras
      1.   Šios Konvencijos depozitaru paskiriamas Jungtinių Tautų Generalinis sekretorius.
      2.   Depozitaras priima šios Konvencijos pasirašymo, ratifikavimo, priėmimo, patvirtinimo, laikino taikymo ir prisijungimo pranešimus ir apie juos informuoja visas Šalis ir signatares.
      19 straipsnis
      Autentiški tekstai
      Šios Konvencijos originalas, kurio tekstai anglų ir prancūzų kalbomis yra vienodai autentiški, deponuojamas Jungtinių Tautų generaliniam sekretoriui.

         TAI PATVIRTINDAMI toliau nurodyti tinkamai įgalioti asmenys pasirašė šią Konvenciją.
         Priimta 2012 m. balandžio 25 d. Londone.


Svarbus teisinis pranešimas

|

52007BP0132(02)

2. 2007 m. balandžio 24 d. Europos Parlamento sprendimas dėl sąskaitų uždarymo, įvykdžius Europos Sąjungos 2005 finansinių metų bendrąjį biudžetą, III skirsnis - Komisija (SEC(2006)0916 - C6-0263/2006 - 2006/2070(DEC)) (SEC(2006)0915 - C6-0262/2006 - 2006/2070(DEC))

Oficialusis leidinys 074 E , 20/03/2008 p. 0290 - 0292

		2.2007 m. balandžio 24 d. Europos Parlamento sprendimas dėl sąskaitų uždarymo, įvykdžius Europos Sąjungos 2005 finansinių metų bendrąjį biudžetą, III skirsnis - Komisija (SEC(2006)0916 — C6-0263/2006 — 2006/2070(DEC)) (SEC(2006)0915 — C6-0262/2006 — 2006/2070(DEC))Europos Parlamentas,- atsižvelgdamas į 2005 finansinių metų Europos Sąjungos bendrąjį biudžetą [1],- atsižvelgdamas į 2005 finansinių metų Europos Bendrijų galutines metų sąskaitas (I tomas), (SEC(2006)0916 — C6-0263/2006, SEC(2006)0915 — C6-0262/2006) [2],- atsižvelgdamas į metinę Komisijos ataskaitą biudžeto įvykdymo patvirtinimo institucijai dėl tolesnių priemonių, susijusių su 2004 m. biudžeto įvykdymo patvirtinimo sprendimais (COM(2006)0642, COM(2006)0641), ir Komisijos tarnybų darbo dokumentą - priedą prie Komisijos ataskaitos Europos Parlamentui dėl tolesnių priemonių, susijusių su 2004 m. biudžeto įvykdymo patvirtinimo sprendimais (SEC(2006)1376, SEC(2006)1377),- atsižvelgdamas į Komisijos komunikatą Europos Parlamentui, Tarybai, Europos ekonomikos ir socialinių reikalų komitetui ir Regionų komitetui "Politiniai pasiekimai 2005 m." (COM(2006)0124),- atsižvelgdamas į Komisijos komunikatą "Komisijos pasiekimų valdymo srityje 2005 m. apibendrinimas" (COM(2006)0277),- atsižvelgdamas į Komisijos komunikatą biudžeto įvykdymo patvirtinimo institucijai dėl 2005 m. atlikto vidaus audito (COM(2006)0279),- atsižvelgdamas į Komisijos suvestinę ataskaitą "Valstybių narių atsakymai dėl Audito Rūmų 2004 metų metinės ataskaitos" (COM(2006)0184),- atsižvelgdamas į 2006 m. gegužės 3 d. Komisijos priimtą žaliąją knygą dėl Europos skaidrumo iniciatyvos (COM(2006)0194),- atsižvelgdamas į Audito Rūmų nuomonę Nr. 2/2004 dėl "vieno bendro audito" modelio (ir pasiūlymo dėl Bendrijos vidaus kontrolės sistemos) [3],- atsižvelgdamas į Komisijos komunikatą dėl integruotos vidaus kontrolės sistemos plano (COM(2005)0252),- atsižvelgdamas į Komisijos veiksmų planą dėl integruotos vidaus kontrolės sistemos (COM(2006)0009),- atsižvelgdamas į Komisijos veiksmų plano dėl integruotos vidaus kontrolės sistemos įgyvendinimo pirmąją pažangos ataskaitą (SEC(2006)1009), paskelbtą 2006 m. liepos 19 d.,- atsižvelgdamas į Jungtinės Karalystės parlamento Lordų Rūmų Europos Sąjungos komiteto 2006 m. lapkričio 13 d. paskelbtą pranešimą "Finansų valdymas ir sukčiavimas Europos Sąjungoje: įžvalgos, faktai ir pasiūlymai",- atsižvelgdamas į Audito Rūmų 2005 finansinių metų metinę biudžeto vykdymo ataskaitą [4] bei Audito Rūmų specialiąsias ataskaitas kartu su audituotų institucijų atsakymais,- atsižvelgdamas į Audito Rūmų pagal EB sutarties 248 straipsnį pateiktą sąskaitų patikimumo ir atliktų operacijų teisėtumo bei tvarkingumo patikinimo pareiškimą [5],- atsižvelgdamas į 2007 m. vasario 27 d. Tarybos rekomendaciją (5710/2007 — C6-0081/2007),- atsižvelgdamas į EB sutarties 274, 275 ir 276 straipsnius bei Euratomo sutarties 179a ir 180b straipsnius,- atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento [6], ir ypač į jo 145, 146 ir 147 straipsnius,- atsižvelgdamas į Audito Rūmų nuomonę Nr. 4/2006 dėl Tarybos reglamento projekto, iš dalies keičiančio Reglamentą (EB, Euratomas) Nr. 1605/2002 [7],- atsižvelgdamas į Darbo tvarkos taisyklių 70 straipsnį ir V priedą,- atsižvelgdamas į Biudžeto kontrolės komiteto pranešimą ir kitų suinteresuotų komitetų nuomones (A6-0095/2007),A. kadangi pagal EB sutarties 275 straipsnį Komisija atsakinga už sąskaitų sudarymą,1. pritaria su 2005 finansinių metų Europos Sąjungos bendrojo biudžeto vykdymu susijusių sąskaitų uždarymui;2. paveda Pirmininkui perduoti šį sprendimą Tarybai, Komisijai, Teisingumo Teismui, Audito Rūmams ir Europos investicijų bankui bei valstybių narių nacionalinėms ir regioninėms audito institucijoms ir pasirūpinti, kad jie būtų paskelbti Europos Sąjungos oficialiajame leidinyje (L serijoje).[1] OL L 60, 2005 3 8.[2] OL C 264, 2006 10 31, p. 1.[3] OL C 107, 2004 4 30, p. 1.[4] OL C 263, 2006 10 31, p. 1.[5] OL C 263, 2006 10 31, p. 10.[6] OL L 248, 2002 9 16, p. 1. Reglamentas su pakeitimais, padarytais Reglamentu (EB, Euratomas) Nr. 1995/2006 (OL L 390, 2006 12 30, p. 1).[7] OL C 273, 2006 11 9, p. 2.--------------------------------------------------


title: 1987 m. balandžio 28 d. Tarybos sprendimas dėl Europos ekonominės bendrijos ir Austrijos Respublikos, Suomijos Respublikos, Islandijos Respublikos, Norvegijos Karalystės, Švedijos Karalystės bei Šveicarijos Konfederacijos konvencijos dėl prekybos prekėmis formalumų supaprastinimo sudarymo

text:
Svarbus teisinis pranešimas

|

31987D0267

Oficialusis leidinys L 134 , 22/05/1987 p. 0001 - 0001

		Tarybos sprendimas1987 m. balandžio 28 d.dėl Europos ekonominės bendrijos ir Austrijos Respublikos, Suomijos Respublikos, Islandijos Respublikos, Norvegijos Karalystės, Švedijos Karalystės bei Šveicarijos Konfederacijos konvencijos dėl prekybos prekėmis formalumų supaprastinimo sudarymo(87/267/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 113 straipsnį,atsižvelgdama į Komisijos rekomendaciją,kadangi konvencijos su Austrija, Suomija, Islandija, Norvegija, Švedija ir Šveicarija sudarymas, siekiant Bendrijos ir tų valstybių tarpusavio prekyboje bei tų valstybių tarpusavio prekyboje įvesti bendrąjį administracinį dokumentą, pakeičiantį esamas deklaracijas, turi palengvinti ir supaprastinti prekybos formalumus; kadangi todėl reikia sudaryti šią Konvenciją;kadangi ši Konvencija yra tolesnė veikla pagal Bendrijos valstybių narių ministrų, Europos laisvosios prekybos asociacijos (EFTA) ir Komisijos 1984 m. balandžio 9 d. Liuksemburge paskelbtą jungtinę deklaraciją, kuri išreiškia jų politinę valią tęsti Bendrijos ir tų valstybių bendradarbiavimą, "siekiant sukurti dinamišką Europos ekonominę erdvę jų valstybių naudai",NUSPRENDĖ:1 straipsnisBendrijos vardu patvirtinama Europos ekonominės bendrijos ir Austrijos Respublikos, Suomijos Respublikos, Islandijos Respublikos, Norvegijos Karalystės, Švedijos Karalystės bei Šveicarijos Konfederacijos konvencija dėl prekybos prekėmis formalumų supaprastinimo.Konvencijos tekstas pridedamas prie šio sprendimo.2 straipsnisKonvencijos 10 konvencijos straipsnyje numatytame jungtiniame komitete Bendrijai atstovauja Komisija, kuriai padeda valstybių narių atstovai.3 straipsnisTarybos pirmininkas deponuoja Konvencijos [1] 17 straipsnyje nurodytus dokumentus.Priimta Liuksemburge, 1987 m. balandžio 28 d.Komisijos varduP. De KeersmaekerPirmininkas[1] Konvencijos įsigaliojimo datą Europos Bendrijų oficialiajame leidinyje paskelbs Tarybos Generalinis sekretoriatas.--------------------------------------------------


title: 2007/535/EB: 2007 m. liepos 27 d. Komisijos sprendimas, nutraukiantis antisubsidijų tyrimą dėl importuojamo Indijos kilmės dihidromircenolio

text:
28.7.2007

               LT

               Europos Sąjungos oficialusis leidinys

               L 196/45

      KOMISIJOS SPRENDIMAS

   2007 m. liepos 27 d.
   nutraukiantis antisubsidijų tyrimą dėl importuojamo Indijos kilmės dihidromircenolio
   (2007/535/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1997 m. spalio 6 d. Tarybos reglamentą (EB) Nr. 2026/97 dėl apsaugos nuo subsidijuoto importo iš Europos bendrijos narėmis nesančių valstybių (1) (toliau – pagrindinis reglamentas), ypač į jo 14 straipsnį,
   pasitarusi su Patariamuoju komitetu,
   kadangi:
   A.   PROCEDŪRA

               (1)

               2006 m. lapkričio 11 d. Komisija pranešimu Europos Sąjungos oficialiajame leidinyje
                   (2) paskelbė apie antisubsidijų tyrimo dėl į Bendriją importuojamo Indijos kilmės dihidromircenolio, kurio grynumas ne mažesnis kaip 93 % masės ir kurio KN kodas paprastai yra ex 2905 22 90, inicijavimą (toliau – pranešimas apie inicijavimą).

               (2)

               Antisubsidijų tyrimas buvo inicijuotas pagal pagrindinio reglamento 10 straipsnį po to, kai 2006 m. rugsėjo 29 d. skundą pateikė toliau išvardyti Bendrijos gamintojai: Destilaciones Bordas Chinchurreta S.A. ir Sensient Fragrances S.A. (toliau – skundo pateikėjai), kurie pagamina didžiąją dalį (šiuo atveju daugiau nei 25 %) dihidromircenolio Bendrijoje. Skunde buvo pateikti minėto produkto subsidijavimo ir jo padarytos materialinės žalos prima facie įrodymai, kurių pakako tyrimo inicijavimui pagrįsti.

               (3)

               Komisija apie tyrimo inicijavimą oficialiai pranešė Indijos valdžios institucijoms, eksportuojantiems Indijos gamintojams, žinomiems susijusiems importuotojams ir naudotojams bei jų asociacijoms ir skundo pateikėjams. Suinteresuotosioms šalims buvo suteikta galimybė per pranešime apie inicijavimą nustatytą laikotarpį raštu pareikšti savo nuomonę ir pateikti prašymą išklausyti.

         B.   SKUNDO ATSIĖMIMAS

               (4)

               2007 m. gegužės 25 d. raštu Komisijai skundo pateikėjai oficialiai atsiėmė skundą.

               (5)

               Pagal pagrindinio reglamento 14 straipsnio 1 dalį, jei skundas atsiimamas, tyrimas gali būti nutrauktas, jeigu tai neprieštarauja Bendrijos interesams.

               (6)

               Komisija nusprendė, kad šis tyrimas turėtų būti nutrauktas, nes jį atliekant nebuvo nustatyta jokių aplinkybių, įrodančių, kad nutraukus tyrimą būtų pažeisti Bendrijos interesai. Suinteresuotosioms šalims buvo apie tai pranešta ir joms buvo suteikta galimybė pateikti pastabas. Prieštaravimų negauta.

               (7)

               Atsižvelgiant į tai, kas išdėstyta pirmiau, Komisija daro išvadą, kad antisubsidijų tyrimas dėl į Bendriją importuojamo Indijos kilmės dihidromircenolio turėtų būti nutrauktas nenustatant kompensacinių priemonių,

         PRIĖMĖ ŠĮ SPRENDIMĄ:
   Vienintelis straipsnis
   Antisubsidijų tyrimas dėl importuojamo Indijos kilmės dihidromircenolio, kurio grynumas ne mažesnis kaip 93 % masės ir kurio KN kodas yra ex 2905 22 90, nutraukiamas.

      Priimta Briuselyje, 2007 m. liepos 27 d.

            Komisijos vardu

         Peter MANDELSON

            Komisijos narys

      (1)  OL L 288, 1997 10 21, p. 1. Reglamentas su paskutiniais pakeitimais, padarytais Reglamentu (EB) Nr. 461/2004 (OL L 77, 2004 3 13, p. 12).

      (2)  OL C 275, 2006 11 11, p. 29.